ΕΠΙΤΡΟΠΗ TON ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 30.10.1995 
COM(95)412 τελικά 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΣΧΕΤΙΚΑ ΜΕ ΤΗΝ ΕΥΡΥΤΕΡΗ ΧΡΗΣΗ ΤΗΣ ΤΥΠΟΠΟΙΗΣΗΣ ΣΤΗΝ 
ΚΟΙΝΟΤΙΚΗ ΠΟΛΙΤΙΚΗ 
Η παρούσα ανακοίνωση συντάχθηκε σύμφωνα με τους όρους του 
στρατηγικού προγράμματος για την Εσωτερική Αγορά 

ΠΙΝΑΚΑΣ ΠΕΡΙΕΧΟΜΕΝΩΝ 
Ι. Εισαγωγή 
1.1 Ο σκοπός της παρούσας ανακοίνωσης 
1.2 Το πολιτικό πλαίσιο 
1.3 Τα πρότυπα ως λύση εναλλακτική των νομοθετικών ρυθμίσεων 
1.4 Ο ρόλος της τυποποίησης στην ευρωπαϊκή πολιτική για την ποιότητα 
1.5 Ο ρόλος και τα όρια της τυποποίησης 
1.6 Σημείο καμπής για την ευρωπαϊκή τυποποίηση 
IL Η χρήση των προτύπων για την υποστήριξη της κοινοτικής πολιτικής 
II. 1 Η νέα προσέγγιση 
ΙΙ.2 Δημόσιες συμβάσεις 
ΙΙ.3 Τεχνολογία των πληροφοριών και τηλεπικοινωνίες 
ΙΙ.4 Βιοτεχνολογία 
ΙΙ.5 Προηγμένα υλικά 
ΙΙ.6 Είδη διατροφής 
ΙΙ.7 Υγεία και ασφάλεια στο χώρο εργασίας 
II. 8 Ενέργεια 
ΙΙ.9 Περιβάλλον 
11.10 Διευρωπαϊκά δίκτυα 
II. 11 Προστασία των καταναλωτών 
III. Τυποποίηση και έρευνα 
IV. Τυποποίηση σε σχέση με άλλους οργανισμούς σε παγκόσμιο ή ευρωπαϊκό επίπεδο 
IV. 1 Διεθνείς οργανισμοί τυποποίησης 
IV.2 Περιφερειακοί και διεθνείς οργανισμοί με τομεακή αρμοδιότητα 
V. Συμπεράσματα 
-3 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΚΟΙΝΟΒΟΥΛΙΟ 
ΣΧΕΤΙΚΑ ΜΕ ΤΗΝ ΕΥΡΥΤΕΡΗ ΧΡΗΣΗ ΤΗΣ ΤΥΠΟΠΟΙΗΣΗΣ ΣΤΗΝ ΚΟΙΝΟΤΙΚΗ 
ΠΟΛΙΤΙΚΗ 
Ι. Εισαγωγή 
1.1 Ο σκοπός της παρούσας ανακοίνωσης 
Η παρούσα ανακοίνωση εκπληρώνει την υποχρέωση που αναλήφθηκε στο στρατηγικό 
πρόγραμμα όσον αφορά την κατάρτιση έκθεσης σχετικά με την ευρύτερη χρήση της 
τυποποίησης στην κοινοτική πολιτική, η οποία θα υποβληθεί στο Συμβούλιο και το 
Ευρωπαϊκό Κοινοβούλιο. Σκοπός της είναι να παράσχει μια ανασκόπηση της υφιστάμενης 
κατάστασης όσον αφορά τη χρήση των προτύπων στο πλαίσιο των πολιτικών της Ευρωπαϊκής 
Ένωσης και μια περίληψη των προθέσεων σχετικά με την ανάπτυξη του ρόλου της 
τυποποίησης στο άμεσο μέλλον. Αναφέρει πιθανές μελλοντικές κατευθύνσεις ανάπτυξης για 
την περαιτέρω βραχυπρόθεσμη και μεσοπρόθεσμη εφαρμογή των προτύπων και εξετάζει τόσο 
τις κλασικές όσο και τις νεοαναπτυχθείσες εφαρμογές της τυποποίησης. 
Σημείωση : Η Ανακοίνωση αυτή δεν καλύπτει τα αποτελέσματα της τρέχουσας 
αναθεώρησης της Πολιτικής Τυποποίησης στις ΤΠΕ. Η αντίστοιχη ανάλυση θα 
παρουσιαστεί στο Συμβούλιο και το Κοινοβούλιο σε ενα ξεχωριστό κείμενο. 
1.2 Το πολιτικό πλαίσιο 
Η σταδιακή δημιουργία μιας ισχυρής ευρωπαϊκής υποδομής τυποποίησης και η θέσπιση 
σαφών κανόνων για τη λειτουργία της ευρωπαϊκής τυποποίησης επέτρεψαν στην ευρωπαϊκή 
τυποποίηση να διαδραματίσει σημαντικό ρόλο στην ανάπτυξη του ευρωπαϊκού νομοθετικού 
συστήματος. Αυτό φαίνεται ιδιαίτερα στο πλαίσιο της "νέας προσέγγισης", η οποία, 
βασιζόμενη σε ένα σαφή διαχωρισμό αρμοδιοτήτων και ευθυνών μεταξύ του νομοθέτη και των 
οικονομικών παραγόντων, απετέλεσε σημείο καμπής στην ανάπτυξη της κοινοτικής 
νομοθετικής πολιτικής. 
Κατά συνέπεια, κατά τη διάρκεια των τελευταίων ετών, το κέντρο βαρύτητας των 
δραστηριοτήτων τυποποίησης μετατοπίστηκε από το εθνικό στο ευρωπαϊκό επίπεδο και, 
σήμερα, οι περισσότερες νέες δραστηριότητες αφορούν ευρωπαϊκά και διεθνή πρότυπα. 
Δεδομένης της σημασίας της ευρωπαϊκής τυποποίησης, η Επιτροπή εξέδωσε τον Ιανουάριο 
του 1991 μια Πράσινη Βίβλο για την ανάπτυξη της ευρωπαϊκής τυποποίησης5. Η βίβλος αυτή 
οδήγησε σε εκτεταμένες συζητήσεις, τα αποτελέσματα των οποίων συνοψίστηκαν στην 
ανακοίνωση της Επιτροπής για την τυποποίηση στην ευρωπαϊκή οικονομία της 16ης 
Δεκεμβρίου 19916. Με βάση την ανακοίνωση αυτή, το Συμβούλιο εξέδωσε, στις 18 Ιουνίου 
1992, ψήφισμα, στο οποίο δίνεται έμφαση στη στρατηγική σημασία της τυποποίησης, 
επιβεβαιώνεται μια σειρά αρχών που υπογραμμίζουν την ευρωπαϊκή τυποποίηση, 
ενθαρρύνεται η χρήση των ευρωπαϊκών προτύπων ως μέσου οικονομικής και βιομηχανικής 
COM(90) 456 τελικό (EEEE C 20 της 28.1.1991) 
92/C 96/02 (EEEE C 96 της 15.4.1992) 
-4-
ολοκλήρωσης και υποστηρίζεται η ευρύτερη χρήση των ευρωπαϊκών προτύπων στην κοινοτική 
πολιτική7. 
Η ευρωπαϊκή τυποποίηση, όπως έχει αναπτυχθεί, διαδραματίζει σημαντικό ρόλο στην 
ευρωπαϊκή ολοκλήρωση και οι πρωτοβουλίες της Ευρωπαϊκής Ένωσης για την ανάπτυξη της 
ευρωπαϊκής τυποποίησης συμβάλλουν στην ευρωπαϊκή οικονομία, ενώ, παράλληλα, 
αποφεύγεται η άσκοπη καταστολή της οικονομικής πρωτοβουλίας λόγω υπερβολικών 
νομοθετικών ρυθμίσεων. Αυτό εντάσσεται στο πλαίσιο των προθέσεων της συνθήκης του 
Μάαστριχτ για την Ευρωπαϊκή Ένωση και μιας σειράς δηλώσεων που περιλαμβάνονται σε 
διάφορα έγγραφα κοινοτικής πολιτικής όσον αφορά την ανάγκη διαφοροποίησης των μέσων 
που χρησιμοποιούνται για την εφαρμογή της κοινοτικής πολιτικής, την ανάγκη 
συνεκτικότερης συμμετοχής των κοινωνικών και των οικονομικών εταίρων στην εφαρμογή της 
κοινοτικής πολιτικής και τον ρόλο των προτύπων σε συγκεκριμένους τομείς. 
Η έκθεση Sutherland σχετικά με τη λειτουργία της εσωτερικής αγοράς μετά το 1992 αναφέρει, 
ως πρώτη σύσταση, την ανάγκη να βασίζονται οι νομοθετικές προτάσεις της Κοινότητας σε 
μια ανάλυση - ευρέως φάσματος - του πολιτικού, κοινωνικού και οικονομικού αντίκτυπου, 
συγκρίνοντας τα πλεονεκτήματα και τα μειονεκτήματα της παρέμβασης και της μη 
παρέμβασης. Κατόπιν προχωρεί υπογραμμίζοντας την ανάγκη να αναπτυχθεί μια πολιτική με 
σκοπό την επιλογή τεχνικών νομοθετικής ρύθμισης της αγοράς, οι οποίες θα βασίζονται στην 
καταλληλότητα τους για ειδικούς στόχους. 
1.3 Τα πρότυπα ως λύση εναλλακτική των νομοθετικών ρυθμίσεων 
Απαντώντας στην έκθεση Sutherland, η Επιτροπή αναφέρθηκε, όσον αφορά τα σημεία αυτά, 
στην ανακοίνωση της προς το Συμβούλιο και το Ευρωπαϊκό Κοινοβούλιο σχετικά με την 
αρχή της επικουρικότητας της 27ης Οκτωβρίου 19928. Σε σχέση με την αποτελεσματικότητα 
και την αναλογικότητα της δράσης που αναλήφθηκε, η Επιτροπή ανακοίνωσε ότι θα λάβει τα 
απαραίτητα μέτρα ώστε να αναληφθεί νομοθετική δράση σύμφωνα με τους επιδιωκόμενους 
στόχους, με σκοπό τη μέγιστη αποτελεσματικότητα και το κατάλληλο επίπεδο έντασης. 
Μεταξύ των μέσων που μπορούν να χρησιμοποιηθούν για το σκοπό αυτό ανέφερε την 
προσφυγή σε μη υποχρεωτικά μέσα, όπως είναι η τυποποίηση. 
Μια τέτοια χρήση της τυποποίησης θα μπορούσε, κατ' αρχήν, να αντικαταστήσει τη νομοθετική 
δράση με τη δράση της προαιρετικής τυποποίησης σε τομείς κοινοτικής δραστηριότητας. 
Δεδομένου ότι βασίζεται στην ομοφωνία και προϋποθέτει την αποδοχή των αποτελεσμάτων 
από εκείνους που θα τα χρησιμοποιήσουν, η τυποποίηση ακολουθεί την αρχή της 
επικουρικότητας σε μεγάλο βαθμό. 
Σε ορισμένους τομείς, π.χ. σε καινοτόμους τεχνολογικούς τομείς, η Ευρωπαϊκή Ένωση 
αναλαμβάνει ήδη δράση με σκοπό την προώθηση των προτύπων ως άμεση υποστήριξη των 
πολιτικών της αντί να θεσπίζει νομοθετικά μέσα με λίγο ως πολύ υποχρεωτική ισχύ. 
Υφιστάμενοι τομείς στους οποίους αναλαμβάνεται τέτοια δράση περιγράφονται 
λεπτομερέστερα στο τμήμα II. Είναι πολύ πιθανό, σε συμφωνία με την ανακοίνωση, να 
εξεταστούν μελλοντικές προτάσεις για δράση στο νομοθετικό χώρο προκειμένου να 
καθοριστεί ο βαθμός στον οποίο η εθελοντική δράση είναι καταλληλότερη. 
92/C 173/01 (ΕΕΕΕ C 173 της 09.07.1992) 
SEC (92) 1990 τελικό της 27.10.1992 
-5 
1.4 Ο ρόλος της τυποποίησης στην ευρωπαϊκή πολιτική για την ποιότητα 
Στη Λευκή Βίβλο "Ανάπτυξη, ανταγωνιστικότητα και απαχόληση9" και στο στρατηγικό 
πρόγραμμα "Αξιοποίηση των πλεονεκτημάτων της Εσωτερικής Αγοράς10", η Επιτροπή 
αναγνώρισε την ανάγκη για μια ευρωπαϊκή πολιτική για την ποιότητα ως μέσο για την αύξηση 
της ανταγωνιστικότητας και τη βελτίωση του περιβάλλοντος για τις επιχειρήσεις. 
Σε μια τέτοια πολιτική, η τυποποίηση αποτελεί σημαντικό εργαλείο, όχι μόνο για την ποιότητα 
των προϊόντων αλλά και για θέματα διαχείρισης της ποιότητας. Σ' αυτό το πλαίσιο, αξίζει 
ιδιαίτερα να σημειωθούν τα πρότυπα για τα συστήματα ποιότητας, η σειρά ΕΝ 29000 και τα 
πρότυπα αξιολόγησης της πιστότητας (η σειρά προτύπων ΕΝ 45000). Οι εν λόγω σειρές 
προτύπων έχουν μεγάλη σημασία για τη λειτουργία των κοινοποιημένων οργανισμών 
πιστοποίησης το πλαίσιο της νέας προσέγγισης. Επιπλέον, συμβάλλουν ουσιαστικά στην 
ανάπτυξη της ποιότητας στην ευρωπαϊκή αγορά. Πράγματι, μπορεί να θεωρηθεί ότι τα 
πρότυπα αυτά έχουν σε ορισμένους τομείς μεγαλύτερο αντίκτυπο από ό,τι η τυποποίηση των 
προϊόντων. 
Το προαναφερόμενο ψήφισμα του Συμβουλίου, σχετικά με το ρόλο της τυποποίησης την 
ευρωπαϊκή οικονομία καλεί του ευρωπαϊκούς οργανισμούς τυποποίησης να συνεχίσουν τις 
συζητήσεις σχετικά με την εναρμονισμένη έκφραση της πιστότητας με τα ευρωπαϊκά πρότυπα. 
Η ύπαρξη ενός τέτοιου σήματος θα παρουσίαζε το πλεονέκτημα της παροχής κοινών μέσων 
αναγνώρισης των προϊόντων σύμφωνα με τα ευρωπαϊκά πρότυπα, πράγμα που θα παρείχε 
στους κατασκευαστές ένα αναγνωρίσιμο πανευρωπαϊκό μέσο απόδειξης της συμμόρφωσης και 
στους αγοραστές μια σαφή ένδειξη της ποιότητας των προϊόντων. 
1.5 Ο ρόλος και τα όρια της τυποποίησης 
Η τυποποίηση είναι ένας μηχανισμός με τον οποίο οι ενδιαφερόμενοι (όπως: βιομηχανία, 
εργαζόμενοι και καταναλωτές, συνεισφέροντας με κατάλληλο τρόπο μέσω των οργανώσεων 
τους) θεσπίζουν, με βάση την ομοφωνία και με μια ανοικτή και διαφανή διαδικασία, στο 
πλαίσιο των αναγνωρισμένων οργανισμών τυποποίησης, τεχνικές προδιαγραφές οι οποίες 
υιοθετούνται ως πρότυπα έπειτα από δημόσια έγκριση και η συμμόρφωση με τις οποίες είναι 
κατ' αρχήν εθελοντική. 
Τα πρότυπα δεν περιορίζονται στο σχεδιασμό κάποιου ιδιαίτερου προϊόντος για λόγους 
μείωσης του αριθμού διαφορετικών λύσεων στα ίδια τεχνικά προβλήματα ή προκειμένου να 
εξαφαλιστεί ότι ένα προϊόν λειτουργεί αρμονικά μαζί με κάποιο άλλο. Η κάλυψη των 
προτύπων επεκτείνεται και σε πολλούς άλλους τύπους απαιτήσεων, συμπεριλαμβανομένης της 
απόδοσης (σε αντίθεση με το σχεδιασμό) των προϊόντων, των ιδιοτήτων των υλικών, του 
καθορισμού των επιπέδων προστασίας έναντι των κινδύνων, π.χ. προστατευτικός εξοπλισμός, 
των συστημάτων ταξινόμησης, των μεθόδων ελέγχου, της λειτουργίας εξοπλισμών ή 
συστημάτων όπως συστήματα εξασφάλισης της ποιότητας, του καθορισμού όρων, ποσοτήτων, 
μονάδων και συμβόλων, καθώς και της παρουσίασης και της χρήσης τους κλπ. 
Η τυποποίηση είναι ένα σημαντικό και ιχυρό εργαλείο διαφάνειας της αγοράς, μέσω 
ενεργειών από τα ίδια τα ενδιαφερόμενα μέρη όσον αφορά ένα ευρύ φάσμα θεμάτων και, γι' 
αυτό το λόγο, θα πρέπει να υποστηριχθεί πλήρως ως μέσο οικονομικής ολοκλήρωσης και 
νομοθετικής αυτορρύθμισης. 
Com (93) 700 07.12.93. Δελτίο των Ευρωπαϊκών Κοινοτήτων, Συμπλήρωμα 6/93 
Com (93) 632 τελικό της 22.12.1993 
-6-
Ωστόσο, υπάρχουν πολλές εύλογες ανησυχίες "δημόσιας πολιτικής" όσον αφορά την 
ασφάλεια, την υγεία, την προστασία του καταναλωτή, την προστασία του περιβάλλοντος κλπ, 
διαλειτουργκότητα και διασύνδεση, τομείς στους οποίους πράγματι η νομοθετική ρύθμιση δεν 
μπορεί να επαφίεται στα ενδιαφερόμενα μέρη και τη σχετική ευθύνη θα πρέπει να 
αναλαμβάνουν οι δημόσιες αρχές. Εντούτοις, ακόμη και σ'αυτές τις περιπτώσεις, δεν θα 
πρέπει να αποκλείεται a priori ο ρόλος των ενδιαφερόμενων μερών όσον αφορά τη στήριξη της 
νομοθεσίας. Η τυποποίηση προσφέρει ένα μηχανισμό για την παροχή μιας τέτοιας στήριξης 
και θα πρέπει να εξεταστεί η δυνατότητα χρήσης της τυποποίησης σε παρόμοιους τομείς. 
Η Επιτροπή γνωρίζει το γεγονός ότι υπάρχουν διάφορα ερωτήματα σχετικά με την ικανότητα 
των ευρωπαϊκών οργανισμών τυποποίησης να αντεπεξέλθουν στις απαιτήσεις για πρότυπα 
ευρύτερης χρήσης. Παρέχουν οι οργανισμοί τυποποίησης κάποιο μηχανισμό για την επίτευξη 
ομοφωνίας σε όλους τους τομείς ή η αρμοδιότητα τους περιορίζεται, πράγματι, στους 
παραδοσιακούς τομείς και το άμεσο συμφέρον της βιομηχανίας; Εγγυάται η ύπαρξη εθνικής 
τυποποίησης σε ένα συγκεκριμένο τομέα (π.χ. στα είδη διατροφής) την επιτυχία της 
ευρωπαϊκής τυποποίησης; Μπορούν οι οργανισμοί τυποποίησης να οργανώσουν τη 
συμμετοχή των ενδιαφερομένων σε όλους τους τομείς κατά τρόπον ώστε να θεσπιστούν 
πρότυπα με αποτελεσματικό τρόπο, τα οποία θα είναι αποδεκτά και νόμιμα; Μήπως οι 
οργανισμοί τυποποίησης κωλύονται όσον αφορά την έγκαιρη θέσπιση προτύπων για την 
εφαρμογή των πολιτικών λόγω της επιτακτικής ανάγκης για διαδικασίες εθελοντικής 
συμμετοχής, ανοικτού χαρακτήρα και δημόσιας έγκρισης, πράγμα που δικαιολογεί σχετική 
προσφυγή του νομοθέτη; Είναι τα πρότυπα το μόνο εναλλακτικό μέσο στο οποίο μπορεί να 
προσφύγει ο νομοθέτης; Επηρεάζει η ανάπτυξη προτύπων τις αποφάσεις που θα πρέπει να 
πάρει ο νομοθέτης, ιδιαίτερα όσον αφορά τα επίπεδα κινδύνων που μπορεί να θεωρούνται 
υπερβολικοί από την κοινωνία ως σύνολο; 
Στην προσπάθεια εξεύρεσης απαντήσεων στα παραπάνω ερωτήματα, είναι απαραίτητο να 
ληφθεί υπόψη το γεγονός ότι τα πρότυπα επωφελούνται μιας ιδιαίτερης θέσης επειδή έχουν 
ένα σαφώς καθορισμένο καθεστώς στη Ένωση και τα κράτη μέλη της και βασίζονται σε μακρά 
παράδοση. Το γεγονός αυτό παρέχει ιδιαίτερα πλεονεκτήματα στην τυποποίηση σε σχέση με 
άλλα μέσα εθελοντικής εφαρμογής. Ωστόσο, οι οργανισμοί τυποποίησης είναι υπεύθυνοι να 
εξασφαλίσουν τη σωστή - και χωρίς περιττή γραφειοκρατία - λειτουργία του συστήματος. 
Τα πρότυπα δεν θα πρέπει να περιορίζουν την ελευθερία της αγοράς εξαιρώντας προϊόντα -
και ιδίως καινοτόμα προϊόντα - τα οποία δεν τα πληρούν. Δεν θα πρέπει να γίνεται κακή 
χρήση τους κατά τρόπο ώστε να διατηρείται ή να δημιουργείται δεσπόζουσα θέση στην αγορά 
εις βάρος του ελεύθερου ανταγωνισμού επισημοποιώντας σε ένα επισήμως αναγνωρισμένο 
έγγραφο τη λύση που υιοθετήθηκε από ένα μεγάλο προμηθευτή, εκτός εάν λαμβάνονται 
κατάλληλα μέτρα ώστε η σχετική τεχνολογία να είναι διαθέσιμη και στους άλλους 
ενδιαφερόμενους προμηθευτές. Το σύστημα τυποποίησης δεν θα πρέπει να υπερφορτώνεται 
από μια πιθανή περαιτέρω χρήση των προτύπων. 
Ούτε θα πρέπει να χρησιμοποιείται για την παροχή αδικαιολόγητου πλεονεκτήματος σε 
ορισμένους ενδιαφερομένους, παρακάμπτοντας τη διαδικασία της δημοκρατικής λήψης 
αποφάσεων και δημιουργώντας de facto όρους της αγοράς οι οποίοι πολύ δύσκολα θα 
μπορούν να αναιρεθούν από το νομοθέτη λόγω των μεγάλων οικονομικών προστίμων που θα 
πρέπει ενδεχομένως να επιβληθούν. Ζητείται πλήρης διαφάνεια μεταξύ των οργανισμών 
τυποποίησης, των φορέων τους, των αρχών και των κοινοτικών οργάνων, η οποία θα 
επιτρέπει στις αρχές να καθορίζουν τους όρους υπό τους οποίους η ανάπτυξη προτύπων θα 
είναι ανεπιθύμητη και ακατάλληλη, ιδίως όσον αφορά τη διαμόρφωση και την εφαρμογή της 
κοινοτικής πολιτικής. 
Επιπλέον, η τυποποίηση και ιδιαίτερα η πρόσφ>ατη αλλαγή έμφασης από το εθνικό στο 
ευρωπαϊκό επίπεδο εισάγει κόστος προσαρμογής για τις επιχειρήσεις που δεν αποζημιώνονται 
απαραιτήτως από τα θετικά αποτελέσματα, όπως η μείωση των εμπορικών φραγμών ή η 
-7 
εισαγωγή των οικονομιών κλίμακας. Αυτό ισχύει ιδίως για τις MME οι οποίες εξαιρούνται σε 
μεγάλο βαθμό από τη διαδικασία θέσπισης προτύπων. Τα πρώτα προσωρινά αποτελέσματα 
μιας δοκιμαστικής δράσης ευρωδιαχείρισης στον εν λόγω τομέα δείχνουν ότι οι MME, 
εξαιτίας της έλλειψης πόρων, αντιμετωπίζουν δυσκολίες όσον αφορά την ανακάλυψη ή την 
κατανόηση των πραττομένων στους οργανισμούς τυποποίησης και διαδραματίζουν ασήμαντο 
ρόλο όσον αφορά την άμεση επιρροή της διαδικασίας θέσπισης προτύπων. Το κόστος 
προσαρμογής έγινε δυσανάλογα αισθητό από τις MME, ιδίως από εκείνες που δεν 
πραγματοποιούν πωλήσεις εκτός των εθνικών τους συνόρων. 
Τέλος, η εφαρμογή των πολιτικών της Ένωσης θα πρέπει να επωφεληθεί από τη χρήση των 
προτύπων σε αντίθεση με άλλους τι'ίπους μέσων όπως εθελοντικές συμφωνίες, τεχνικές 
εγκρίσεις, προσκλήσεις για εφαρμογή τεχνολογίας κλπ. 
1.6 Σημείο καμπής για την ευρωπαϊκή τυποποίηση 
Κατά τη διάρκεια των δέκα τελευταίων ετών, η ευρωπαϊκή τυποποίηση γνώρισε δραματικές 
εξελίξεις. 
Κατά τη διάρκεια της ίδιας περιόδου, η ευρωπαϊκή τυποποίηση αναπροσαρμόστηκε από μέσο 
εναρμόνισης των εθνικών πρακτικών, που ήταν αρχικά, σε μηχανισμό θέσπισης προτύπων σε 
ευρωπαϊκό επίπεδο σε τομείς που ίσως δεν είχαν προηγουμένως τυποποιηθεί, άρσης των 
φραγμών στο εμπόριο λόγω της ύπαρξης ποικίλων εθνικών κανόνων ή προτύπων, και 
παροχής υποστήριξης στην ευρωπαϊκή νομοθεσία. 
Η εξέλιξη αυτή δημιουργεί προκλήσεις όσον αφορά την ανάπτυξη νέων προτύπων, που 
ξεπερνούν την ανάπτυξη των στοιχείων "παραδοσιακού" σχεδιασμού τυποποίησης, και την 
ικανοποίηση των απαιτήσεων νομοθετικών προγραμμάτων με ευρύ πεδίο. Εντούτοις, 
δεδομένου ότι αυτές οι δραστηριότητες προσδοκώμενης τυποποίησης (όπως π.χ. στην 
περίπτωση της τεχνολογίας των πληροφοριών και στην περίπτωση των τηλεπικοινωνιών) 
απετέλεσαν αντικείμενο πειραματισμού για περίπου μια δεκαετία, απαιτείται επανεξέταση 
τους η οποία θα τις "συντονίσει" στις πραγματικές ανάγκες των αγορών και των πολιτικών 
κατευθύνσεων. 
Σήμερα, περίπου το ένα τρίτο των ευρωπαϊκών δραστηριοτήτων τυποποίησης καλύπτεται από 
εντολές που εκδίδει η Ένωση. Η ανάπτυξη εργασιών τυποποίησης βάσει εντολής εθεωρείτο 
από τη βιομηχανία, κατά το παρελθόν, ότι αποτελούσε περιορισμό ή προσέγγιση από την 
κορυφή προς την βάση. Ωστόσο, τα τελευταία χρόνια, σημειώθηκε σημαντική βελτίωση όσον 
αφορά την πραγματοποίηση διαλόγου μεταξύ των εθνικών αρχών και των ευρωπαϊκών 
οργανισμών τυποποίησης. Οι φορείς θέσπισης προτύπων καλούνται πλέον να 
συμμορφώνονται με τις απαιτήσεις του νομοθετικού πλαισίου, ενώ, παράλληλα, τους 
παρέχεται η ευελιξία που απαιτείται για να καταρτίζουν αποτελεσματικά προγράμματα, 
λαμβάνοντας υπόψη την εθελοντική φύση της τυποποίησης. 
Η ανάπτυξη της ευρωπαϊκής τυποποίησης ωφέλησε, επίσης, τη διεθνή τυποποίηση. Τα διεθνή 
πρότυπα, λαμβάνοντας τη μορφή ευρωπαϊκών προτύπων, εφαρμόζονται με ομοιόμορφο 
τρόπο σε ολόκληρη την Ευρώπη. Επιπλέον, έγιναν σχετικές ρυθμίσεις για την 
πραγματοποίηση στενής και εκτεταμένης συνεργασίας μεταξύ των ευρωπαϊκών και των 
διεθνών οργανισμών. Παράλληλα, η Ένωση υπογράμμισε τη σημασία της διεθνούς 
τυποποίησης στην ανακοίνωση του Συμβουλίου σχετικά με την τυποποίηση στην ευρωπαϊκή 
οικονομία που αναφέρθηκε παραπάνω. 
Η ευρωπαϊκοί φορείς καλούνται, όλο και περισσότερο, να λαμβάνουν υπόψη τα αποτελέσματα 
της ευρωπαϊκής τυποποίησης. Συμβάλλουν σημαντικά στη διαδικασία επεξεργασίας των 
προτύπων αλλά πρέπει να γνωρίζουν ότι τους συμφέρει να αυξήσουν τη συμμετοχή τους σε 
-8 
τομείς στους οποίους η έλλειψη προτύπων αποτελεί φραγμό στην ανάπτυξη της ευρωπαϊκής 
αγοράς. 
Η ευρωπαϊκή τυποποίηση φθάνει τώρα σε κάποιο σημείο καμπής. Πλησιάζει προς το τέλος 
μιας μεταβατικής περιόδου κατά την οποία εξελίχθηκε από μια μικρή διάρθρωση 
περιφερειακής σημασίας στη σημερινή της μορφή του κύριου παράγοντα για τη διαμόρφωση 
της τεχνικής ανάπτυξης. Αυτό αποτελεί βασικό σημείο της ανάπτυξης της ευρωπαϊκής 
τεχνικής ολοκλήρωσης. Ωστόσο, στο στάδιο αυτό, η ευρωπαϊκή τυποποίηση δεν έχει ακόμη 
επιτύχει τη συγκέντρωση ενός αποφασιστικού όγκου προτύπων, σε σύγκριση με τις 
υπάρχουσες συλλογές εθνικών προτύπων, και μπορεί να υπάρξουν ακόμη δυσκολίες μέχρις 
ότου επιτευχθεί η συγκέντρωση του εν λόγω αποφασιστικού όγκου. 
Εντούτοις, η εμφανής ανάγκη αναπροσαρμογής και το γεγονός ότι η τυποποίηση σήμερα 
αντιμετωπίζεται ως αποφασιστικός παράγοντας δείχνουν ότι σημειώνονται εξελίξεις και ότι 
το ευρωπαϊκό σύστημα τυποποίησης αναλαμβάνει σταδιακά το δικό του ρόλο στην Ευρώπη. 
II. Η χρήση των προτύπων για την υποστήριξη της κοινοτικής πολιτικής 
Τα πρότυπα υφίστανται αυτοδικαίως και, μολονότι είναι εθελοντικά, διαδραματίζουν 
σημαντικό ρόλο. Ωστόσο, ο νομοθέτης μπορεί να προσφύγει στην τυποποίηση για την 
υποστήριξη των νομοθετικών δραστηριοτήτων του ή πολιτικής. Οι όροι υπό τους οποίους θα 
χρησιμοποιούνται τα πρότυπα θα καθοριστούν από το νομοθέτη και μπορεί να διαφέρουν από 
τον ένα τομέα στον άλλο. Η χρήση των προτύπων στο πλαίσιο της νέας προσέγγισης στο θέμα 
της τεχνικής εναρμόνισης και τυποποίησης11 και για την υποστήριξη της κοινοτικής πολιτικής 
στον τομέα των δημόσιων συμβάσεων έχει ήδη εδραιωθεί. Ωστόσο, σε άλλους τομείς όπως οι 
μεταφορές, η περιβαλλοντική πολιτική, η ενέργεια, η ποιότητα των τροφίμων και η ασφάλεια 
στο χώρο εργασίας, η χρήση της τυποποίησης είναι μάλλον νεοεισαχθείσα και απαιτούνται 
ακόμη διευκρινίσεις όσον αφορά τους όρους και τις δυνατότητες χρήσης. Σκοπός της 
παρούσας ανακοίνωσης είναι να συμβάλει στην παροχή των εν λόγω διευκρινίσεων. 
ΙΙ.1 Η νέα προσέγγιση 
Η "Νέα προσέγγιση στο θέμα της τεχνικής εναρμόνισης και τυποποίησης", η οποία 
θεσπίστηκε το 198512, αντιπροσωπεύει ένα θεσμοθετημένο τρόπο χρήσης της τυποποίησης για 
την υποστήριξη της διαδικασίας της κοινοτικής τεχνικής νομοθεσίας. Σύμφωνα με τη νέα 
προσέγγιση, οι ευρωπαϊκών οργανισμοί τυποποίησης καλούνται να θεσπίσουν, με εντολή της 
Επιτροπής, πρότυπα που θα χρησιμοποιούνται ως μέσα για την κατά τεκμήριο συμμόρφωση 
με τις απαραίτητες προϋποθέσεις ασφάλειας που θα καθορίζονται στις οδηγίες της νέας 
προσέγγισης. Η χρήση των προτύπων παραμένει εθελοντική. Οι προμηθευτές θα έχουν πάντα 
στη διάθεση τους και άλλες μεθόδους για την επίτευξη της συμμόρφωσης με τους όρους μιας 
οδηγίας. 
Μέχρι το Δεκέμβριο του 1993 ίσχυαν 13 οδηγίες οι οποίες χρησιμοποιούσαν τη νέα 
προσέγγιση και οι οποίες κάλυπταν ευρύ φάσμα εφαρμογών εκτεινόμενο από τα 
καταναλωτικά προϊόντα μέχρι τα δοχεία πίεσης και τις μηχανές. 
Όταν χρησιμοποιήθηκε για πρώτη φορά η νέα προσέγγιση, οι εντολές τυποποίησης 
παρουσίασαν την τάση να εφαρμόζονται με σκοπό την παροχή συγκεκριμένων προτύπων τα 
οποία ικανοποιούσαν συγκεκριμένες ανάγκες που προσδιορίζονταν στη σχετική οδηγία. 
Ωστόσο, προοδευτικά, η έμφαση μετατοπίζεται προς τη θέσπιση συνεκτικών προγραμμάτων 
11 85/C136/01 (ΕΕ αριθ. Cl36 της 4ης Ιουνίου 1985) 
12 Ψήφισμα του Συμβουλίου 85/C136/01 (ΕΕ αριθ. C 136 της 4ης Ιουνίου 1985) 
μέσω εντολών προγραμματισμού, οι οποίες, συνήθως, απευθύνονται στους ευρωπαϊκούς 
οργανισμούς τυποποίησης από κοινού και αναθέτουν τη θέσπιση προγραμμάτων τυποποίησης 
που θα καλύπτουν τις συνολικές ανάγκες της σχετικής κοινοτικής νομοθεσίας. 
Τα πρότυπα που θεσπίστηκαν με βάση τις οδηγίες της νέας προσέγγισης αρχίζουν τώρα να 
ισχύουν. Εντούτοις, θα πρέπει ακόμη να ολοκληρωθούν ουσιαστικές εργασίες και οι 
οργανισμοί τυποποίησης θα αναλάβουν το σημαντικό έργο της διασφάλισης της έγκαιρης 
ολοκλήρωσης των προτύπων που θεσπίζονται για την υποστήριξη του νομοθετικού 
προγράμματος. Επιπλέον, μολονότι το νομοθετικό πρόγραμμα, που προβλέφθηκε από τη 
Λευκή Βίβλο του 198513 για την ολοκλήρωση της εσωτερικής αγοράς, έχει σε γενικές γραμμές 
ολοκληρωθεί, εξετάζεται η θέσπιση περαιτέρω νομοθεσίας για την ανάπτυξη της κοινής 
αγοράς π.χ. στους τομείς του εξοπλισμού πίεσης και των πολύτιμων μετάλλων. Απομένει 
ακόμη η πραγματοποίηση μεγάλου μέρους των εργασιών, όπως φαίνεται από τα τρέχοντα 
προγράμματα εργασίας των CEN, CENELEC και ETSI. . 
ΙΙ.2 Δημόσιες συμβάσεις 
Από το 1977 και εξής, η αναφορά στα πρότυπα χρησιμοποιήθηκε ως μέσο κατά την έναρξη των 
δημόσιων συμβάσεων στην Ευρωπαϊκή Ένωση. Υπάρχει σημαντική διαφορά στην εφαρμογή 
των προτύπων στον εν λόγω τομέα πολιτικής σε σύγκριση με την εφαρμογή τους στο πλαίσιο 
της νέας προσέγγισης: η αναφορά στα ευρωπαϊκά πρότυπα, όπου υπάρχουν, έχει γίνει 
υποχρεωτική, σύμφωνα με τους όρους των διαφόρων οδηγιών για τις δημόσιες συμβάσεις, στα 
έγγραφα των διαγωνισμών που εκδίδονται από τις αναθέτουσες αρχές. Αυτό ισχύει για όλα τα 
ευρωπαϊκά πρότυπα είτε καλύπτονται από εντολή είτε όχι και ανεξάρτητα από το αν είναι 
πρότυπα της νέας προσέγγισης ή όχι. 
Υπάρχουν ήδη τα βασικά κείμενα της νομοθεσίας σχετικά με αυτόν τον τομέα σε ευρωπαϊκό 
επίπεδο. 
Η σημασία των προτύπων γι' αυτή την πτυχή κοινοτικής πολιτικής αναγνωρίζεται από τις 
εντολές που δίνονται στους οργανισμούς τυποποίησης σε ορισμένους ζωτικούς τομείς με την 
προσδοκία μιας ουσιαστικής μελλοντικής ανάπτυξης των προτύπων σε σχετικούς τομείς. 
Μέχρι τώρα έχουν δοθεί ή προταθεί εντολές, κυρίως για τις δημόσιες συμβάσεις ή σχετικές 
σημαντικές πτυχές, στους τομείς της παραγωγής ηλεκτρικού ρεύματος, της έρευνας 
πετρελαίου και φυσικού αερίου, της μεταφοράς και της διανομής φυσικού αερίου, του 
εξοπλισμού σιδηροδρόμων, του εξοπλισμού εναέριας κυκλοφορίας, του εξοπλισμού για 
λιμάνια και αεροδρόμια και των προμηθειών και της διοικητικής υποστήριξης με τη βοήθεια 
ηλεκτρονικού υπολογιστή. Αναλήφθιραν επίσης πρωτοβουλίες σε μη παραδοσιακούς τομείς 
όπως η πιστοποίηση της συμμόρφωσης με τους κανόνες δημοσίων συμβάσεων της ΕΚ και η 
αξιολόγηση των επιχειρήσεων που ασχολούνται με κατασκευές Οι οργανισμοί τυποποίησης 
ανέλαβαν σημαντικές δραστηριότητες στους τομείς αυτούς οι οποίοι βρίσκονται ακόμη εν 
εξελίξει. Και άλλες εντολές, μολονότι δεν αποσκοπούσαν αρχικά στην υποστήριξη της 
κοινοτικής πολιτικής για τις δημόσιες συμβάσεις, όπως η νέα προσέγγιση, σχετίζονται με 
αυτήν λόγω της διάταξης των οδηγιών για τις δημόσιες συμβάσεις που ορίζει ότι στα 
συμβατικά έγγραφα θα πρέπει να γίνεται υποχρεωτικά αναφορά στα ευρωπαϊκά πρότυπα, 
εφόσον υπάρχουν. 
Τα πρότυπα δεν θα ανοίξουν την αγορά των δημόσιων συμβάσεων παρά μόνον εάν έχουν 
περιθώριο να λειτουργήσουν. Δεδομένου ότι η νομοθεσία πρέπει προφανώς να υπερισχύει των 
προτύπων όταν έρχεται σε αντιπαράθεση με αυτά, θα πρέπει να υπάρχει ομοφωνία στο 
επίπεδο των διοικήσεων των κρατών μελών, έτσι ώστε να μπορούν τα πρότυπα να 
λειτουργούν σε τομείς οι οποίοι κατά το παρελθόν ελέγχονταν σε μεγάλο βαθμό από τις 
COM(85) 310 τελικό της 14ης Ιουνίου 1985 
- 10-
εθνικές νομοθεσίες, χάριν των πλεονεκτημάτων που θα προκύψουν από μια μεγαλύτερη αγορά 
και από την ολοκλήρωση της ευρωπαϊκής βιομηχανίας. Κάτι τέτοιο απαιτεί, κατ' αρχήν, τη 
βούληση να ανοίξουν οι αγορές των δημοσίων συμβάσεων οι οποίες μπορεί να παρέμειναν 
προστατευμένες για λόγους εθνικής πολιτικής και, επίσης, τη βούληση, όπου απαιτείται, να 
καταργηθούν ορισμένες νομοθετικές ρυθμίσεις, δηλαδή να αποσυρθούν οι υποχρεωτικές 
εθνικές απαιτήσεις χάριν των εθελοντικών ευρωπαϊκών. Αυτό συνεπάγεται ότι όταν 
καταρτιστούν προγράμματα προτύπων για το άνοιγμα της αγοράς των δημόσιων συμβάσεων, 
τα υφιστάμενα προγράμματα δεν θα πρέπει να χρησιμοποιηθούν χωρίς να εξεταστούν, 
προηγουμένως, λεπτομερώς. Θα πρέπει να εξεταστεί ιδιαίτερα η χρησιμότητα κάθε 
προγράμματος σε σχέση με τον επιδιωκόμενο σκοπό στο πλαίσιο των θεμελιωδών στόχων της 
κοινοτικής πολιτικής για τις δημόσιες συμβάσεις. 
Κατά συνέπεια, η Επιτροπή θα πρέπει να ενθαρρύνει την κατάργηση των νομοθετικών 
ρυθμίσεων σε εθνικό επίπεδο χάριν της χρήσης των ευρωπαϊκών μέσων τεχνικής εναρμόνισης 
και ιδίως των εθελοντικών μέσων όπως είναι τα πρότυπα. Παράλληλα, αν οι δράσεις των 
κρατών μελών όσον αφορά την εφαρμογή εθνικών τεχνικών κανόνων για τις προδιαγραφές 
που χρησιμοποιούνται στις δημόσιες συμβάσεις κριθούν, όταν εξεταστούν από την Επιτροπή, 
ότι συμβάλλουν στο κλείσιμο της αγοράς των δημόσιων συμβάσεων, π.χ. προστατεύοντας τη 
θέση των εθνικών προμηθευτών, τότε θα πρέπει να υπάρξει δυναμική αντίδραση. 
Μια άλλη σημαντική πτυχή της τυποποίησης εν σχέσει με την υποστήριξη των πολιτικών για 
τις δημόσιες συμβάσεις είναι ο τομέας του ηλεκτρονικού εμπορίου. Η ανάπτυξη νέων 
προηγμένων εφαρμογών για τη διευκόλυνση της ανταλλαγής των πληροφοριών για τις 
συμβάσεις δεν θα πρέπει να οδηγήσει στη δημιουργία νέων φραγμών για το εμπόριο. Η 
κατάσταση δέχτηκε ιδιαίτερη ώθηση μέσω του εθνικού σχεδίου για την υποδομή των 
πληροφοριών των ΗΠΑ και μέσω της δημοσίευσης της "έκθεσης Bagnemann: η Ευρώπη και η 
παγκόσμια κοινωνία των πληροφοριών" και οι δραστηριότητες της Επιτροπής στον εν λόγω 
τομέα επεκτείνονται με γρήγορους ρυθμούς. 
Μια ιδιαίτερη πτυχή της τυποποίησης στις δημόσιες συμβάσεις είναι η υποστήριξη της 
διαλειτουργικότητας στην έννοια των διευρωπαϊκών δικτύων, η οποία εισήχθη στην κοινοτική 
πολιτική από τον τίτλο XII της συνθήκης για την Ευρωπαϊκή Ένωση. Η πτυχή αυτή εξετάζεται 
παρακάτω στο σημείο 11.10. 
ΙΙ.3 Τεχνολογία των πληροφοριών και τηλεπικοινωνίες 
Η εμπειρία σ* αυτό τον τομέα 
Μολονότι είχε εισαχθεί νωρίτερα, η ευρωπαϊκή πολιτική για την τυποποίηση στην τεχνολογία 
των πληροφοριών και τις τηλεπικοινωνίες προωθήθηκε από την οδηγία του Συμβουλίου για 
την τυποποίηση στον τομέα της τεχνολογίας των πληροφοριών και τις τηλεπικοινωνίες της 
22ας Δεκεμβρίου 1986,14 η οποία ορίζει τις βασικές αρχές της προτεραιότητας της παγκόσμιας 
τυποποίησης και της ανάγκης για εναρμονισμένη εφαρμογή των προτύπων προκειμένου να 
εξασφαλιστεί η διαλειτουργικότητα των συστημάτων και η ικανότητα ανταλλαγής 
πληροφοριών. 
Η εφαρμογή της πολιτικής είχε να αντιμετίοπίσει διάφορους περιορισμούς που χαρακτηρίζουν 
τον εν λόγω τομέα: περιπλοκότητα του θέματος και ρυθμός προόδου της τεχνολογίας_ 
διεισδυτική φύση της τεχνολογίας των πληροφοριών η οποία απαιτεί ευέλικτες και 
διαλειτουργικές λύσεις_ ρόλος της βιομηχανίας τόσο ως κατασκευαστή όσο και ως χρήστη, 
δεδομένου ότι οι ευρωπαϊκοί και οι διεθνείς βιομηχανικοί όμιλοι έχουν προαγάγει τη 
14 87/95/ΕΟΚ (ΕΕ L 36 της 7ης Φεβρουαρίου 1987) 
- 11 
σύγκλιση και εναρμονίσει την εφαρμογή των διεθνών προτύπων σε παγκόσμιο επίπεδο_ 
διεθνής διάσταση του τομέα της τεχνολογίας των πληροφοριών και αλληλεπικάλυψη των 
ευθυνών μεταξύ των διαφόρων ευρωπαϊκών οργανισμών τυποποίησης. 
Οι ευρωπαϊκές πρωτοβουλίες από το 1985 και εξής είχαν ως σκοπό την επίτευξη των στόχων 
της εν λόγω πολιτικής και την υπερπήδηση των δυσκολιών. Το γεγονός αυτό οδήγησε σε 
μεγαλύτερο βαθμό ανοίγματος, αποτελεσματικότητας και συνεργασίας, αλλά είναι προφανές 
ότι απαιτείται περαιτέρω αναπροσαρμογή. 
Στην παρούσα ανακοίνωση γίνεται ιδιαίτερα εκτεταμένη αναφορά στην τυποποίηση στην 
τεχνολογία των πληροφοριών και τις τηλεπικοινωνίες επειδή θεωρείται ότι επείγουσες και 
σημαντικές βελτιώσεις στην αποτελεσματικότητα της τυποποίησης είναι σημαντικότατες για 
την αντιμετώπιση των προκλήσεων που θέτει η παγκόσμια κοινωνία των πληροφοριών. 
Τα κυριότερα επιτεύγματα 
Έχουν επιτευχθεί σημαντικά αποτελέσματα όσον αφορά το άνοιγμα του συστήματος 
τυποποίησης της τεχνολογίας των πληροφοριών στην άμεση συμμετοχή της βιομηχανίας και 
των χρηστών μέσω της δημιουργίας του ευρωπαϊκού εργαστηρίου για τα ανοικτά συστήματα, 
το οποίο καλύπτει τις απαιτήσεις για διεθνή συνεργασία στους τομείς της τεχνολογίας των 
πληροφοριών και των τηλεπικοινωνιών. 
Σημειώθηκαν ριζοσπαστικές αλλαγές στον τομέα των τηλεπικοινωνιών με την έναρξη της 
χρήσης, μετά τη δημιουργία του ETSI, πραγματικών ευρωπαϊκών προτύπων με διαφάνεια στην 
επεξεργασία τους, δημόσια αποδοχή και έγκριση με σταθμισμένη εθνική ψηφοφορία. 
Επιπλέον, το ETSI συνέβαλε ουσιαστικά στο νομοθετικό τομέα όπου τα πρότυπα 
χρησιμοποιήθηκαν για τη δημιουργία της τεχνικής βάσης για τη θέσπιση νομοθεσίας στο 
πλαίσιο της οδηγίας σχετικά με τον τερματικό εξοπλισμό τηλεπικοινωνιών15. Ο συντονισμός 
μεταξύ των ευρωπαϊκών οργανισμών τυποποίησης επιτεύχθηκε με τη δημιουργία της 
επιτροπής καθοδήγησης για την τεχνολογία των πληροφοριών (ITSTC). 
Είναι ικανοποιητικό το γεγονός ότι η τυποποίηση της τεχνολογίας των πληροφοριών έχει 
εισδύσει σε πολλούς οικονομικούς τομείς οι οποίοι έχουν εγκρίνει σχέδια και έχουν αρχίσει 
να αναπτύσσουν πρότυπα τεχνολογίας των πληροφοριών για τις ειδικές εφαρμογές τους. 
Συγκεκριμένα παραδείγματα τέτοιων τομέων είναι τα συστήματα ηλεκτρονικής αναγνώρισης 
και πληρωμής, η διανομή τυποποιημένων ηλεκτρονικών μηνυμάτων, η ιατρική πληροφορική, η 
τηλεπληροφορική οδικών μεταφορών, οι βιβλιοθήκες, οι αποθήκευση γεωγραφικών στοιχείων 
και οι ταχυδρομικές υπηρεσίες. 
Παράλληλα με την υποστήριξη της ανάπτυξης προτύπων, η Επιτροπή αναγνώρισε την ανάγκη 
αυτή παρέχοντας υποστήριξη για την εφαρμογή των προτύπων. Ιδιαίτερα παραδείγματα της 
υποστήριξης αυτής είναι το πρόγραμμα δοκιμής της πιστότητας (CTS) - ένα μοναδικό στον 
κόσμο μέτρο για την ενίσχυση της αυστηρότητας και της πειθαρχίας κατά την εφαρμογή των 
προτύπων. Ένα ακόμη παράδειγμα είναι το εγχειρίδιο ευρωπαϊκών συμβάσεων για τα ανοικτά 
συστήματα (EPHOS), το οποίο καθοδηγεί εκείνους που ασχολούνται με δημόσιες συμβάσεις 
σχετικά με πρότυπα και προδιαγραφές στον τομέα της τεχνολογίας των πληροφοριών και των 
τηλεπικοινωνιών. 
Οι δυσκολίες σ' αυτό τον τομέα 
Μολονότι η έννοια της διαλειτουργικότητας μέσω των προτύπων είναι πλέον ευρέως 
αποδεκτή, προϊόντα βασιζόμενα σε αναγνωρισμένα πρότυπα συχνά εκτοπίζονται από την 
15 91/263/ΕΟΚ της 29ης Απριλίου 1991 (ΕΕ αριθ. L 128 της 23ης Μαΐου 1991) 
12 
αγορά από επιτυχημένα προϊόντα των οποίων η τεχνολογία βασίζεται είτε σε δημόσιες είτε σε 
ιδιωτικές προδιαγραφές ("πρότυπα de facto"). Τέτοιες προδιαγραφές μπορεί να είναι 
ικανοποιητικές από τεχνική άποψη αλλά δημιουργούν μια πολλαπλότητα λύσεων και τον 
κίνδυνο δημιουργίας "νησίδων ασυμβατότητας" λόγω των διαφορετικών τεχνικών λύσεων που 
επιλέγονται από κάθε κοινότητα. 
Τέσσερα κύρια προβλήματα φαίνεται ότι απασχολούν τον τομέα. Πρώτον, το υφιστάμενο 
σύστημα τυποποίησης δεν έχει ίσως την ικανότητα να ακολουθήσει την τεχνολογική εξέλιξη 
και να παράσχει τις απαιτούμενες προδιαγραφές εγκαίρως και στον κατάλληλο βαθμό 
λεπτομέρειας. Δεύτερον, οι προδιαγραφές πρέπει να εφαρμόζονται με τη σωστή πειθαρχία 
ώστε να αποφεύγονται οι αποκλίσεις και να επιτυγχάνεται η διαλειτουργικότητα. Τρίτον, δεν 
είναι πάντοτε διαθέσιμα προϊόντα συμμορφούμενα με τα πρότυπα. Τέλος, οι αγοραστές, τόσο 
δημόσιοι όσο και ιδιωτικοί, αντιμετωπίζουν δυσκολίες όσον αφορά τα πρότυπα για την αγορά 
εξοπλισμού και τη δημιουργία συστημάτων που να είναι πράγματι διαλειτουργικά. 
Στον τεχνολογικό τομέα πραγματοποιήθηκαν ορισμένες αλλαγές και, κατά συνέπεια, ο ρόλος 
ή τουλάχιστον οι μηχανισμοί της τυποποίησης απαιτούν αναθεώρηση προκειμένου να 
συμβαδίσουν με τις εν λόγω αλλαγές. 
Η έκθεση για την "Παγκόσμια Κοινωνία των Πληροφοριών" 
Μια Task Force που συγκροτήθηκε με πρωτοβουλία του Επιτρόπου Bangemann κατάρτισε 
πρόσφατα έκθεση με τίτλο "Η Ευρώπη και η παγκόσμια κοινωνία των πληροφοριών: 
συστάσεις προς το Ευρωπαϊκό Συμβούλιο"16 για θέματα που σχετίζονται με την τεχνολογία 
των πληροφοριών και τις τηλεπικοινωνίες. Μολονότι αναγνωρίζει ότι οι οργανισμοί 
τυποποίησης έχουν ένα καλό ιστορικό όσον αφορά την παραγωγή προτύπων, η έκθεση 
εκφράζει ανησυχίες όσον αφορά την καταλληλότητα του σκοπού της ευρωπαϊκής διαδικασίας 
τυποποίησης στην τεχνολογία των πληροφοριών, ιδιαίτερα δε όσον αφορά την έλλειψη 
διαλειτουργικότητας και το βαθμό - που κρίνεται ανεπαρκής - στον οποίο καθορίζονται οι 
προτεραιότητες στην αγορά. Ζητείται ανάληψη δράσης στο επίπεδο των παραγόντων της 
αγοράς, των ευρωπαϊκών οργανισμών τυποποίησης και της Ένωσης. 
Προκειμένου να ανταποκριθεί η τυποποίηση της τεχνολογίας των πληροφοριών στις ανάγκες 
της αγοράς, απαιτείται ένας μηχανισμός για τον καθορισμό από τους φορείς της αγοράς, των 
απαιτήσεων όσον αφορά τις προδιαγραφές για συγκεκριμένους στόχους εφαρμογών. Τέτοιες 
απαιτήσεις χρησιμοποιούνται ως εισροές στους αρμόδιους οργανισμούς τυποποίησης. 
Επιπλέον, θεωρείται ότι οι προτεραιότητες θα πρέπει να βασίζονται στις απαιτήσεις της 
αγοράς και ότι θα πρέπει να καθορίζονται προδιαγραφές διαθέσιμες στο ευρύ κοινό, 
προσανατολισμένες στην αγορά, με την προοπτική της γρήγορης μετατροπής τους σε πρότυπα 
μέσω σύντομων διαδικασιών. Όταν η αγορά δεν παρέχει αποδεκτές τεχνικές λύσεις για την 
επίτευξη ενός από τους στόχους της Ευρωπαϊκής Ένωσης στον εν λόγω τομέα, η έκθεση ζητά 
την ανάπτυξη ενός μηχανισμού ο οποίος θα καλεί τους ενδιαφερομένους να "επιλέξουν ή να 
δημιουργήσουν νέες τεχνολογίες. 
Ιδιαίτερη έμφαση δίνεται στην ανάγκη για διαλειτουργικότητα, η οποία είναι ουσιώδης για την 
υποδομή μιας κοινωνίας που βασίζεται στις πληροφορίες. Η διασύνδεση των δικτύων και η 
διαλειτουργικότητα των υπηρεσιών συνιστώνται ως πρωταρχικοί στόχοι της Ένωσης και, 
κατά συνέπεια, η θέσπιση προδιαγραφών για παγκόσμια διαλειτουργικότητα θεωρείται τομέας 
προτεραιότητας για τους φορείς δημιουργίας προτύπων. Τέλος, συνιστάται να αναθεωρηθεί η 
διαδικασία της ευρωπαϊκής τυποποίησης προκειμένου να αυξηθεί η ταχύτητα της και ο βαθμός 
ανταπόκρισης της στις αγορές. 
16 26 Μαΐου 1994· παρουσιάστηκε στη συνεδρίαση του Συμβουλίου που 
πραγματοποιήθηκε στην Κέρκυρα τον Ιούνιο του 1994 
13 
Το επόμενο βήμα 
Η προοπτική μιας παγκόσμιας κοινωνίας των πληροφοριών παρέχει νέες ευκαιρίες και 
προκλήσεις στο ρόλο και τους μηχανισμούς της τυποποίησης και οι προκλήσεις αυτές δεν 
μπορούν να αντιμετωπιστούν από ένα σύστημα με τις προαναφερόμενες αδυναμίες. Συνεπώς, η 
Επιτροπή πιστεύει ότι η επανεστίαση της πολιτικής της τυποποίησης της τεχνολογίας των 
πληροφοριών αποτελεί άμεση προτεραιότητα και έχει αρχίσει συζητήσεις σχετικά με τις 
διάφορες πτυχές της πολιτικής τυποποίησης. Για το σκοπό αυτό, διοργανώθηκε ένα εργαστήριο 
το Νοέμβριο του 199417 κατά το οποίο η Ευρωπαϊκή Επιτροπή ζήτησε συστάσεις από τους 
κοινωνικούς, τους βιομηχανικούς και τους οικονομικούς εταίρους σχετικά με την αναμόρφωση 
της πολιτικής τυποποίησης της τεχνολογίας των πληροφοριών έτσι ώστε να εξυπηρετεί 
καλύτερα τους κοινωνικούς και οικονομικούς στόχους της Ένωσης και τις ανάγκες της 
παγκόσμιας κοινωνίας των πληροφοριών. 
Με αυτή την εργασία προετοιμασίας η Επιτροπή προτίθεται να αναθεωρήσει την 
Πολιτική Τυποποίησης στις ΤΠΕ και να ανακοινώσει τα αποτελέσματα στο Συμβούλιο 
και το Κοινοβούλιο. Το ζήτημα της πρόσβασης σε Δικαιώματα Πνευματικής Ιδιοκτησίας 
που περιλαμβάνονται σε πρότυπα και άλλες διεπιφάνειες που απαιτούνται για λόγους 
διασύνδεσης και διαλειτουργικότητας, πρέπει να εξεταστεί περαιτέρω απο την Επιτροπή. 
Επιλογές μελλοντικής πολιτικής 
Η Επιτροπή είναι υπεύθυνη για τον καθορισμό της πολιτικής τυποποίησης για την Ευρωπαϊκή 
Ένωση αλλά δεν είναι αρμόδια να λύνει τα προβλήματα που σχετίζονται με την τυποποίηση στο 
πλαίσιο της ανάπτυξης της κοινωνίας των πληροφοριών. Μολονότι, εκτός από το ρόλο της 
χάραξης πολιτικής, η Επιτροπή μπορεί να επηρεάζει και να υποστηρίζει την εξέλιξη του 
συστήματος ως χρήστης, πελάτης, ρυθμιστής, διαιτητής, χορηγός και υποστηρικτής, κύριες 
πρωτοβουλίες παραμένουν υπό την ευθύνη άλλων φορέων. Η έκθεση για την παγκόσμια 
κοινωνία των πληροφοριών που αναφέρθηκε παραπάνω κάνει σαφή διαχωρισμό των διαφόρων 
ρόλων. 
Η πολιτική τυποποίησης της Ένωσης θα πρέπει να ευνοεί την εφαρμογή των διεθνών και των 
ευρωπαϊκών προτύπων. Θα πρέπει να δίνεται προτίμηση στα πρότυπα όταν αυτά παρέχουν 
αποτελεσματικές λύσεις στα τεχνικά προβλήματα. Η ικανότητα θέσπισης προτύπων με επίκαιρο 
και ακριβή χαρακτήρα έχει ζωτική σημασία για τη δημιουργία της υποδομής των πληροφοριών 
και αποτελεί μεγάλη πρόκληση στο σύστημα τυποποίησης. 
Η αντιπαράθεση προτύπων εμπεριέχει τον κίνδυνο δημιουργίας νησίδων ασυμβατότητας και δεν 
θα πρέπει να ενθαρρύνεται. 'Οταν δεν μπορεί να αποφευχθεί, θα πρέπει να επιβάλλεται η ύπαρξη 
ικανοποιητικού επιπέδου διαλειτουργικότητας μεταξύ τους. Πρέπει να διατηρείται η συνοχή 
όσον αφορά τη συνέχιση της διεθνούς ευθυγράμμισης στην τυποποίηση της τεχνολογίας των 
πληροφοριών, έτσι ώστε να προάγεται η παγκόσμια διαλειτουργικότητα. 
ΙΙ.4 Βιοτεχνολογία 
Η βιοτεχνολογία περιλαμβάνει μια σειρά τεχνικών οι οποίες βρίσκουν εφαρμογή σε πολλούς 
βιομηχανικούς τομείς και στη γεωργία. 
Εγκρίθηκαν τρεις οδηγίες που σχετίζονται άμεσα με τη βιοτεχνολογία: για την περιορισμένη 
χρήση γενετικά τροποποιημένων μικροοργ«νισμών18, για την εκούσια απελευθέρωση γενετικά 
17 Από την Ευρωπαϊκή προς την Παγκόσμια Κοινωνία των Πληροφοριών. "Πως να 
επιλεγεί η σωστή πολιτική τυποποίησης ICT", Εργαστήριο που διοργανώθηκε από 
την Ευρωπαϊκή Επιτροπή στις 28-30 Νοεμβρίου 1994 στο Genval του Βελγίου. 
18 90/19/ΕΟΚ της 23ης Απριλίου 1990 (ΕΕ L 117 της 8ης Μαΐου 1990, σελ. 1) 
- 14 -
τροποποιημένων οργανισμών στο περιβάλλον19 και για την προστασία των εργαζομένων από 
κινδύνους που σχετίζονται με την έκθεση σε βιολογικούς παράγοντες στο χώρο εργασίας 
(έβδομη ατομική οδηγία κατά την έννοια του άρθρου 16 (1) της οδηγίας 89/39/ΕΟΚ)20. 
Επιπλέον, προϊόντα όπως τα είδη διατροφής, τα φαρμακευτικά προϊόντα και τα προϊόντα της 
γεωργίας, τα οποία μπορούν να προκύψουν από τη βιοτεχνολογία, καλύπτονται επίσης από 
νομοθεσία που σχετίζεται με συγκεκριμένα προϊόντα. 
Στην ανακοίνωση της σχετικά με την προώθηση του ανταγωνιστικού περιβάλλοντος για τις 
βιομηχανικές δραστηριότητες που βασίζονται στη βιοτεχνολογία στην Κοινότητα21, η 
Επιτροπή, ακολουθώντας τις αρχές της επικουρικότητας και της κοινοτικής πολιτικής σχετικά 
με τη χρήση της τυποποίησης, θεωρεί ενδεδειγμένο να κάνει χρήση των πηγών της βιομηχανίας 
και να αναθέσει στη CËN να καταρτίσει πρότυπα για συμπλήρωση της κοινοτικής νομοθεσίας. 
Ως εκ τοίχου, δόθηκε εντολή τυποποίησης στη CEN, η οποία καλύπτει σχετικές πτυχές της 
τυποποίησης στη βιοτεχνολογία. Με βάση τα πρότυπα θα καθοριστούν οι τεχνικές 
προδιαγραφές, οι κώδικες και οι μέθοδοι ανάλυσης που αποτελούν το απαραίτητο τεχνικό 
συμπλήρωμα της νομοθεσίας. Η χρήση προτύπων για τα τεχνικά αυτά θέματα θα συμβάλει στη 
χρήση της πιο σύγχρονης τεχνολογίας προκειμένου να υποστηριχθεί η κοινοτική νομοθεσία. Η 
τυποποίηση θα διευκολύνει επίσης τη συμμόρφωση με τις νομικές απαιτήσεις. Επιπλέον, λόγω 
της διατομεακής φύσης της βιοτεχνολογίας, η θέσπιση κοινών προτύπων θα ενισχύσει τη 
βιομηχανική βάση και θα βελτιώσει την ανταγωνιστικότητα. Έτσι, η CEN κατάρτισε 
πρόγραμμα προτύπων το οποίο καλύπτει τόσο τους τομείς που καλύπτονται από νομοθετικές 
ρυθμίσεις όσο και εκείνους που δεν καλύπτονται από συγκεκριμένη κοινοτική νομοθεσία. 
11.5 Προηγμένα υλικά 
Οι επενδύσεις στην ανάπτυξη των προηγμένων υλικών ήταν σημαντικές και η Ένωση συνέβαλε 
ουσιαστικά μέσω των προγραμμάτων της για την υποστήριξη της έρευνας για τη βιομηχανία 
και την τεχνολογία των υλικών και μέσω των δραστηριοτήτων του κοινού ερευνητικού 
κέντρου. 
Ένα παράδειγμα της πολιτικής της Ένωσης στον εν λόγω τομέα δόθηκε από τα προηγμένα 
κεραμικά υλικά, τομέας στον οποίο αναγνωρίσθηκε από την Επιτροπή ότι τα πρότυπα 
αποτελούν κατάλληλο μέσο υποστήριξης της ανάπτυξης και της χρήσης των νέων υλικών. Η 
τυποποίηση στον τομέα αυτό προάγει την καινοτομία, την εφαρμογή της τεχνολογίας και την 
ανάπτυξη μιας αγοράς για προϊόντα που χρησιμοποιούν προηγμένα κεραμικά. 
Τον Ιανουάριο του 1989 η CEN και η CENELEC έλαβαν εντολή να καταρτίσουν πρόγραμμα 
προτύπων στον εν λόγω τομέα. Η CEN και η CENELEC ανταποκρίθηκαν με τη δημιουργία 
κοινού προγράμματος. Μια περαιτέρω εντολή τυποποίησης θα καλύψει όλες τις πτυχές των 
προηγμένων βιομηχανικών κεραμικών υλικών καλύπτοντας όλους τους τύπους των 
προηγμένων κεραμικών υλικών. 
Αντίστοιχα, η ECISS, η ευρ(οπαϊκή επιτροπή για την τυποποίηση του σιδήρου και του χάλυβα, 
αναπτύσσει πρότυπα με βάση εντολές που σχετίζονται με το χάλυβα, προκειμένου να 
ανταποκριθεί στις ανάγκες συγκεκριμένων τομέων όπως ο εξοπλισμός πίεσης. 
11.6 Είδη διατροφής 
19 
20 
21 90/220/ΕΟΚ της 23ης Απριλίου 1990 (ΕΕ L 117 της 8ης Μαΐου 1990, σελ. 15) 
90/679/ΕΟΚ της 26ης Νοεμβρίου 1990 (ΕΕ L 177 της 5ης Ιουλίου 1991, σελ.22) 
SEC(91)629 τελικό της 19ης Απριλίου 1991 
15 
Οι κατευθύνσεις της Επιτροπής όσον αφορά τη νομοθεσία για τα είδη διατροφής ορίστηκαν σε 
δύο ανακοινώσεις της Επιτροπής προς το Συμβούλιο και το Κοινοβούλιο: "Η ολοκλήρωση της 
εσωτερικής αγοράς, κοινοτική νομοθεσία σχετικά με τα είδη διατροφής"22 και "Η ελεύθερη 
διακίνηση των ειδών διατροφής στην Κοινότητα"23, ή, ακόμη, όσον αφορά τις γεωγραφικές 
ενδείξεις και τις ενδείξεις σχετικά με την καταγωγή, τα πιστοποιητικά συγκεκριμένου 
χαρακτήρα για τα γεωργικά προϊόντα και τα είδη διατροφής, στους πρόσφατους κανονισμούς 
του Συμβουλίου. Μια διάσκεψη σχετικά με την ποιότητα των τροφίμων στην εσωτερική αγορά, 
που διοργανώθηκε τον Ιούνιο του 1993, επέτρεψε στην Επιτροπή να υπενθυμίσει τις 
κατευθύνσεις αυτές. 
Η Επιτροπή θεωρεί ότι οι δραστηριότητες τυποποίησης μπορούν να διευκολύνουν την 
εφαρμογή της πολιτικής της Ευρωπαϊκής Ένωσης σχετικά με τα είδη διατροφής. Αυτό 
αληθεύει ιδίως όσον αφορά τις μεθόδους ανάλυσης ή δειγματοληψίας, τις ορθές πρακτικές 
υγιεινής, τις τεχνικές προδιαγραφές, τις προδιαγραφές σχετικά με τα ονόματα με τα οποία 
πωλούνται τα προϊόντα και τα πρότυπα σχετικά με την ποιότητα που βασίζονται σε 
αντικειμενικά κριτήρια. 
Ήδη πραγματοποιείται τυποποίηση σε διάφορους τομείς. Πρόσφατες εντολές καλύπτουν τον 
εντοπισμό των ραδιενεργώς μολυσμένων τροφίμων και τον ευρύ τομέα των μεθόδων 
ανάλυσης για τα υλικά που έρχονται σε επαφή με τρόφιμα. 
Προκειμένου να δημιουργηθεί διαφάνεια και να αναπτυχθούν περαιτέρω πρωτοβουλίες, αν 
χρειαστεί, η Επιτροπή θα καταρτίσει έκθεση στην οποία θα αναλύονται οι υφιστάμενες 
δραστηριότητες τυποποίησης άνευ εντολής στον τομέα των ειδών διατροφής, έτσι ώστε να 
προσδιοριστούν υποδείγματα και ενδεχόμενα κενά στις εν λόγω δραστηριότητες καθώς και οι 
αιτίες ύπαρξης τους. Η CEN θα συμμετάσχει στη μελέτη. Με βάση τη μελέτη, η Επιτροπή θα 
εξετάσει αν υπάρχει ανάγκη για κοινοτικές εντολές τυποποίησης. 
ΙΙ.7 Υγεία και ασφάλεια στο χώρο εργασίας 
Ως αποτέλεσμα της συζήτησης που πραγματοποιήθηκε σε ορισμένα κράτη μέλη σχετικά με τη 
χρήση των προτύπων σε σχέση με το άρθρο 118Α της συνθήκης ΕΟΚ και σε απάντηση προς το 
ψήφισμα του Συμβουλίου της 18ης Ιουνίου 1992 σχετικά με το ρόλο της τυποποίησης στην 
ευρωπαϊκή οικονομία, οι υπηρεσίες της Επιτροπής εργάζονται προς την κατεύθυνση μιας 
παγκόσμιας θέσης σχετικά με το θέμα στο πλαίσιο ενός υπομνήματος για το ρόλο της 
τυποποίησης σε σχέση με τις οδηγίες που εκδόθηκαν με βάση το άρθρο 118Α της συνθήκης 
ΕΟΚ. Μετά την ολοκλήρωση όλων των εν εξελίξει διαβουλεύσεων, η Επιτροπή θα εκδώσει την 
τελική μορφή του υπομνήματος. 
Στην παρούσα του μορφή, το υπόμνημα αναλύει τη χρήση των προτύπων ως εργαλείο σε σχέση 
με τη νομοθετική προσέγγιση στο άρθρο 118Α που παρέχει στα κράτη μέλη την ελευθερία να 
διατηρήσουν ή να εισαγάγουν αυστηρότερα μέτρα από εκείνα που ορίζουν οι ελάχιστες 
απαιτήσεις της νομοθεσίας της Ένωσης. Το υπόμνημα αναγνωρίζει ότι το δικαίωμα αυτό των 
κρατών μελών δεν μπορεί να θιγεί από την τυποποίηση. Θεωρεί ότι οι οδηγίες του άρθρου 
118Α μπορούν να υποστηριχθούν από την ευρωπαϊκή τυποποίηση προκειμένου να βελτιωθεί η 
γενική επικοινωνία και η κατανόηση όσον αφορά το τι αναμένεται να πραγματοποιηθεί στην 
πράξη και να εξασφαλιστεί η συγκρισιμότητα των προτύπων σχετικά με την υγεία και την 
ασφάλεια στο χώρο εργασίας. 
22 Com(85)603 τελικό 
23 C 271/03 της 24.10.89 (ΕΕ C 271 της 24.10.1989, σελ. 3) 
-16 
Το υπόμνημα θεωρεί ότι ο διάλογος μεταξύ των κοινωνικών εταίρων, της Επιτροπής, των 
κρατών μελών και των οργανισμών τυποποίησης αποτελεί σημαντική προϋπόθεση για τη 
βελτιστοποίηση των προσπαθειών και προτείνει να καθιερωθούν σαφείς διαδικασίες 
διαβούλευσης στο υφιστάμενο πλαίσιο των συμβουλευτικών επιτροπών, όπως π.χ. της 
συμβουλευτικής επιτροπής για την ασφάλεια, την υγιεινή και την προστασία της υγείας στο 
χώρο εργασίας24. 
Το υπόμνημα αναφέρει ότι οι ευρωπαϊκοί οργανισμοί τυποποίησης θα πρέπει να βρουν τα 
κατάλληλα μέσα για την υιοθέτηση των αποτελεσμάτων των δραστηριοτήτων τυποποίησης που 
σχετίζονται με τις οδηγίες του άρθρου 118Α, έτσι ώστε να μπορέσουν να ληφθούν υπόψη τα 
ειδικά χαρακτηριστικά των οδηγιών αυτών. 
Η Επιτροπή μπορεί, έπειτα από διαβούλευση με τις αρμόδιες επιτροπές, να εκδίδει εντολές 
στις οποίες θα υποδεικνύει το νομικό και πολιτικό πλαίσιο στο οποίο θα πρέπει να 
αναπτύσσονται τα πρότυπα έτσι ώστε να είναι σύμφωνα με τις πολιτικές που ακολουθούνται 
από τις δημόσιες αρχές σε κοινοτικό επίπεδο. Οι εντολές αυτές θα πρέπει να καθορίζουν το 
πεδίο της τυποποίησης και τα θέματα στα οποία παρεμβαίνει ή έχει την πρόθεση να παρέμβει ο 
νομοθέτης. 
11.8 Ενέργεια 
Ο τομέα της ενέργειας ήταν ένας από τους πρώτους τομείς στους οποίους δόθηκαν εντολές 
τυποποίησης (1984), και αυτό σε έναν τομέα όπου δεν υπήρχε ακόμη κοινοτική νομοθεσία. Οι 
πρώτες εντολές αφορούσαν προϊόντα πετρελαίου για τα οποία η τυποποίηση εξεασφαλίζει την 
ελεύθερη διακίνηση. Σε άλλους τομείς της ενέργειας, η εναρμόνιση των κανόνων και των 
τεχνικών τυποποίησης θα αποτελέσει σημαντικό μέσο εξάλειψης των τεχνικών φραγμών στο 
εμπόριο. 
Η παγκόσμια προσέγγιση στην τυποποίηση στον τομέα της ενέργειας, η οποία προτάθηκε από 
την Επιτροπή25 και εγκρίθηκε από το Συμβούλιο Ενέργειας στις 30 Νοεμβρίου 1992, διακρίνει 
δύο τύπους εντολών τυποποίησης προς τη CEN και τη CENELEC: εκείνες που συνδέονται με 
τη νομοθεσία και εκείνες που δεν απαιτούνται ρητώς από την νομοθεσία (ανεξάρτητες 
εντολές). 
Όταν ένα πρότυπο δεν επαρκεί από μόνο του για την εγγύηση της ελεύθερης διακίνησης, η 
νομοθεσία γίνεται απαραίτητη. Ωστόσο, η προσέγγιση των ανεξάρτητων προτύπων θα 
χρησιμοποιείται όπου είναι δυνατόν λόγω της ευελιξίας της και προκειμένου να αποφευχθεί η 
υπερβολική νομοθεσία. 
Μεταξύ των εντολών που συνδέονται με τη νομοθεσία είναι και εκείνη που σχετίζεται με την 
απόδοση των λεβήτων ζεστού νερού, η οποία είναι απαραίτητη για την εφαρμογή της οδηγίας 
92/42/ΕΟΚ για τη "νέα προσέγγιση", η οποία εκδόθηκε από το Συμβούλιο στις 21 Μαΐου 
199226, σχετικά με το ίδιο θέμα. Σκοπός της οδηγίας είναι η βελτίωση της ενεργειακής 
απόδοσης. Οι εντολές που σχετίζονται με τις οδηγίες εφαρμογής της οδηγίας του Συμβουλίου 
92/75/ΕΟΚ σχετικά με την επισήμανση των συσκευών οικιακής χρήσης υπάγονται επίσης σ' 
αυτή την κατηγορία. Στον τομέα αυτόν, το σύστημα που θεσπίστηκε από την οδηγία καλύπτει 
24 
25 
26 Απόφαση του Συμβουλίου σχετικά με τη δημιουργία συμβουλευτικής επιτροπής 
για την ασφάλεια, την υγιεινή και την προστασία της υγείας στο χώρο εργασίας 
74/325/ΕΟΚ ΕΕ L 185 09.07.74 
SEC(92)724 τελικό της 9ης Ιουνίου 1992 
92/42/ΕΟΚ της 21ης Μαΐου 1992 (ΕΕ αριθ. L 167 της 22ας Ιουνίου 1992) 
17-
τους τύπους των συσκευών που προσφέρουν τις κατάλληλες προϋποθέσεις για τη βελτίωση της 
ενεργειακής απόδοση^. 
Όταν δεν υπάρχει ανάπτυξη νομοθεσίας, εκδίδονται ανεξάρτητες εντολές τυποποίησης. Αυτό 
ισχύει για τον εξοπλισμό και τις εγκαταστάσεις μεταφορών και για τη διανομή ενέργειας στις 
περιπτώσεις κατά τις οποίες προβλέπεται πρόγραμμα τυποποίησης με κοινή εντολή προς τη 
CEN και τη CENELEC. 
Η χρήση των προτύπων είναι απαραίτητη για την επίτευξη των στόχων της Ευρωπαϊκής 
Ένωσης σε τομείς όπως τα διευρωπαϊκά δίκτυα, με σκοπό την εξασφάλιση της 
διαλειτουργικότητας, οι δημόσιες συμβάσεις, όπου οι επενδύσεις είναι ιδιαίτερα σημαντικές, η 
ελεύθερη κυκλοφορία των προϊόντων ενέργειας, το περιβάλλον, σε σχέση με τους στόχους της 
Διάσκεψης του Ρίο, η προστασία των καταναλωτών και των εργαζομένων και η ενεργειακή 
απόδοση. 
Η βελτίωση της ενεργειακής απόδοσης συνδέεται με τους θεμελιώδεις στόχους της πολιτικής 
για την ενέργεια που αφορούν: 
τη βελτίωση της βιομηχανικής ανταγωνιστικότητας· 
τη μείωση της εξάρτησης της Ευρωπαϊκής Ένωσης από τις εισαγωγές καυσίμων· 
τον αντίκτυπο της κατανάλωσης ενέργειας στο περιβάλλον. 
Ο τομέας που καλύπτεται από την ενεργειακή απόδοση είναι σημαντικός, εκτεινόμενος από 
την εφαρμογή της προηγμένης τεχνολογίας στον τηλεχειρισμό των συσκευών μέχρι τις 
βελτιώσεις σχετικά με την απόδοση των συσκευών που χρησιμοποιούν ενέργεια όπως οι 
κινητήρες και οι μηχανές εσωτερικής καύσης. 
Η Επιτροπή προβλέπει ότι η ενεργειακή απόδοση θα συμπεριλαμβάνεται στις βασικές 
απαιτήσεις που θα πρέπει να εφαρμόζονται στις συσκευές που χρησιμοποιούν ενέργεια. Αυτό 
θα οδηγήσει στην κάλυψη των προϊόντων των σχετικών με τις υφιστάμενες οδηγίες της νέας 
προσέγγισης από το Συμβούλιο και την Επιτροπή καθώς και στη μείωση της ανάγκης για 
θέσπιση νομοθετικών ρυθμίσεων. 
Παρομοίως, κατά το παρελθόν, το Συμβούλιο υποστήριξε πλήρως τις προτάσεις της 
Επιτροπής για ειδικές πρωτοβουλίες, όπως το πρόγραμμα ALTENER, για την προώθηση 
εναλλακτικών πηγών ενέργειας, όπου ανέλαβε την υποχρέωση να υποστηρίξει πλήρως τις 
δράσεις που αναλαμβάνουν οι ευρωπαϊκοί οργανισμοί τυποποίησης στους εν λόγω τομείς. 
ΙΙ.9 Περιβάλλον 
Στο πέμπτο πρόγραμμα δράσης για το περιβάλλον, "Στόχος η αειφορία"27, η Επιτροπή 
δήλωσε ότι προκειμένου να επιτελεσθούν ουσιαστικές αλλαγές στις υφιστάμενες τάσεις και 
πρακτικές και προκειμένου να συμμετάσχουν όλοι οι τομείς της κοινωνίας υπό το πνεύμα 
κοινής ευθύνης θα πρέπει να αναπτυχθεί και να εφαρμοστεί ένας ευρύτερος συνδυασμός 
μέσων. 
Σ* αυτό το πλαίσιο, η Επιτροπή εξέδωσε την ανακοίνωση για τη βιομηχανική 
ανταγωνιστικότητα και την προστασία του περιβάλλοντος28, στην οποία αναγνωρίζεται ότι η 
ανάπτυξη μιας κοινοτικής προσέγγισης για την επίτευξη της ολοκλήρωσης των απαιτήσεων για 
την ανταγωνιστικότητα και το περιβάλλον απαιτεί την εφαρμογή μιας στρατηγικής 
27 Com (92) 23 τελικό της 29.3.1992 
28 SEC (92) 23 τελικό της 27.3.1992 
-18 
βασιζόμενης στη συντονισμένη χρήση ποικιλίας μέσων τόσο στον τομέα του περιβάλλοντος 
όσο και στον τομέα της βιομηχανικής πολιτικής. Επιπλέον, αναφέρεται ότι οι ρυθμίσεις από 
μόνες τους δεν παρέχουν κίνητρα για τη συνέχιση της βελτίωσης της περιβαλλοντικής 
απόδοσης. Απαιτούνται μέσα πέραν της νομοθεσίας και, κατά την εφαρμογή των απαιτήσεων 
που θέτουν οι ρυθμίσεις, θα πρέπει να υπάρχει κάποια ευελιξία. 
Στο ψήφισμα του σχετικά με το ίδιο θέμα, το Συμβούλιο συμμερίζεται τις ιδέες αυτές, 
υπογραμμίζοντας ότι θα πρέπει πάντοτε να εξετάζονται εναλλακτικές προσεγγίσεις ως λύση 
για την επίτευξη του πλέον κατάλληλου συνδυασμού μέσων. 
Όσον αφορά τους οργανισμούς τυποποίησης, το 1993 εκδόθηκε ένα επίσημο συμβουλευτικό 
έγγραφο για την περιβαλλοντική τυποποίηση και τον Ιουνίου του 1993 διοργανώθηκε 
διάσκεψη σε απάντηση των αιτημάτων του Συμβουλίου και της Επιτροπής να συγκεντρωθούν 
όλα τα ενδιαφερόμενα μέρη και να συζητήσουν σχετικά με μια κοινή στρατηγική για την 
περιβαλλοντική τυποποίηση. 
Η Επιτροπή δήλωσε, κατά τη διάρκεια της διάσκεψης, ότι οι ανησυχίες για το περιβάλλον 
αναγνωρίζονται ήδη σε κοινοτικό επίπεδο. Μολονότι, εκ πρώτης όψεως, ο ρόλος της θέσπισης 
βιομηχανικών προτύπων μπορεί να μην είναι τόσο εμφανής, η εφαρμογή των κοινοτικών 
οδηγιών και κανονισμών απαιτεί την ανάπτυξη, σε κοινοτικό επίπεδο, μεθόδων δοκιμής των 
προτύπων, μεθόδων μέτρησης της ρύπανσης, μεθόδων ελέγχου της ρύπανσης, εξοπλισμού, 
προϊόντων και διαδικασιών. 
Κάποιες εργασίες βρίσκονται ήδη εν εξελίξει ως αποτέλεσμα εντολών της Επιτροπής προς τη 
CEN. Σημαντικό μέρος των εν λόγω εργασιών αφορά τις μεθόδους μέτρησης, π.χ. για την 
ανάλυση των επικίνδυνων ουσιών στο υδάτινο περιβάλλον, ή τις μεθόδους βαθμονόμησης για 
τα αυτόματα συστήματα μέτρησης της ατμοσφαιρικής ρύπανσης. 
Η διαχείριση του περιβάλλοντος είναι ένας άλλος σημαντικός τομέας στον οποίον 
αναπτύσσεται η χρήση των προτύπων. Σ' αυτή την περίπτωση, ο κανονισμός 93/1836/ΕΟΚ της 
29ης Ιουνίου 1993, ο οποίος επιτρέπει την εθελοντική συμμετοχή εταιρειών του βιομηχανικού 
τομέα σε ένα πρόγραμμα κοινοτικής οικοδιαχείρισης και ελέγχου29, καλεί τις εταιρείες να 
θεσπίσουν και να εφαρμόσουν μια περιβαλλοντική πολιτική που θα έχει ως στόχο τη συνεχή 
βελτίωση της περιβαλλοντικής απόδοσης. Πραγματοποιείται επίσης εξωτερική αξιολόγηση από 
εξουσιοδοτημένους ανεξάρτητους αξιολογητές. Τα πρότυπα για τα συστήματα διαχείρισης του 
περιβάλλοντος και τους ελέγχους μπορούν να θεωρηθούν από την Επιτροπή ότι πληρούν τις 
αντίστοιχες απαιτήσεις του κανονισμού. Προκειμένου να αποφευχθεί ο πολλαπλασιασμός 
ενδεχόμενων αντιφατικών προτύπων, δόθηκε εντολή στη CEN να αναπτύξει ενιαία πρότυπα τα 
οποία θα εισαχθούν στο σύνολο της Κοινότητας. 
Μια προτεινόμενη οδηγία σχετικά με τις συσκευασίες και τα απόβλητα συσκευασιών, σε 
συμφωνία με τη στρατηγική για τη διαχείριση των αποβλήτων της Ένωσης ζητά τη χρήση 
προτύπων τόσο με σκοπό τη συμμόρφωση με τις βασικές απαιτήσεις όσον αφορά τη σύνθεση 
και τη δυνατότητα επαναχρησιμοποίησης της συσκευασίας, συμπεριλαμβανομένης και της 
ανακύκλωσης, όσο και με σκοπό την υποστήριξη των στόχων της Ένωσης σχετικά με την 
προστασία του περιβάλλοντος. Εκδόθηκε σχετική εντολή για την κατάρτιση προγράμματος 
θέσπισης προτύπων στον εν λόγω τομέα. 
Η ροή των εργασιών αναπτύσσεται προοδευτικά και η αναμενόμενη μελλοντική ζήτηση από 
την Επιτροπή (εκροές στον αέρα και στα ύδατα, αναθεώρηση της οδηγίας για τα απόβλητα στα 
ύδατα, η ανάγκη μιας κοινής ευρωπαϊκής προσέγγισης στην εξέταση του κύκλου της ζωής) θα 
καταστήσουν την τυποποίηση όλο και πιο σημαντική στο μέλλον στον τομέα της εν λόγω 
πολιτικής. 
29 ΕΕ L 168 της 10ης Ιουλίου 1993 
-19 
Ωστόσο, ο ρόλος των προτϊυιων στην εφαρμογή του κανονισμού για το περιβάλλον δεν έχει 
ακόμη εκτιμηθεί πλήρως σε όλους τους πολιτικούς και περιβαλλοντικούς κύκλους. Ως εκ 
τούτου, οι ευρωπαϊκοί οργανισμοί τυποποίησης θα πρέπει να αναλάβουν την ανάπτυξη του 
απαιτούμενου επιπέδου διαφάνειας και προώθησης για την επίτευξη της απαραίτητης 
πολιτικής αποδοχής. 
Κρίνεται σκόπιμο να καταρτίσουν η Επιτροπή και η CEN, μαζί με άλλους οργανισμούς, 
εφόσον απαιτείται, ετήσια ανασκόπηση σχετικά με τον εν λόγω τομέα. Η ανασκόπηση αυτή θα 
παρακολουθεί τις τρέχουσες ανατεθείσες δραστηριότητες και θα καθορίζει τις προτεραιότητες 
στον τομέα της άμεσης τυποποίησης. Η ανασκόπηση θα λαμβάνει υπόψη τα αποτελέσματα των 
ερευνητικών δραστηριοτήτων που εκτελούνται με βάση το τέταρτο πρόγραμμα-πλαίσιο 
κοινοτικών δραστηριοτήτων στον τομέα της έρευνας, της τεχνολογικής ανάπτυξης και 
επίδειξης (δράσεις του ΚΚΕρ και δράσεις στο πλαίσιο των προγραμμάτων κοινής 
χρηματοδότησης). Θα περιλαμβάνει, επίσης, ένα ενδεικτικό κατάλογο των έμμεσων συνεπειών, 
για την τυποποίηση, των νομοθετικών προτάσεων της Ένωσης σχετικά με το περιβάλλον 
καθώς και αξιολόγηση των δραστηριοτήτων που πραγματοποιούνται από τους οργανισμούς 
τυποποίησης για λογαριασμό τους. 
11.10 Διευρωπαϊκά δίκτυα 
Η δημιουργία ευρωπαϊκών δικτύων είναι ένας σχετικά νέος και αυξανόμενης σημασίας τομέας 
πολιτικής εκτός από μερικές εξαιρέσεις (π.χ. τηλεπικοινωνίες), η διαλειτουργικότητα δεν έχει 
ακόμη εισαχθεί στην κοινοτική νομοθεσία ή τις σχετικές δραστηριότητες τυποποίησης βάσει 
εντολής. Ωστόσο, η τυποποίηση, είτε βάσει εντολής είτε λόγω των αναγκών της αγοράς, έχει 
συνέπειες στην διαλειτουργικότητα και η τυποποίηση όλων των στοιχείων που σχετίζονται με 
τη διασύνδεση θα αποτελέσει φυσική βάση για τα δίκτυα. Μολονότι η τυποποίηση καθορίζει 
μια βασική πτυχή των δικτύων, δεν είναι από μόνη της ικανή να δημιουργήσει ευρωπαϊκά 
δίκτυα. Ίσως απαιτηθεί ειδικότερη και κατευθυνόμενη δράση από την Επιτροπή προκειμένου 
να εξασφαλιστεί η διαλειτουργικότητα μέσω κοινών τεχνικών προδιαγραφών στα ευρωπαϊκά 
πρότυπα ή τη νομοθεσία. 
Υπάρχουν δύο περιπτώσεις στις οποίες η διαλειτουργικότητα υπάρχει ήδη ως βασική νομική 
απαίτηση. Πρόκειται για την οδηγία σχετικά με τον τερματικό εξοπλισμό τηλεπικοινωνιών30 (η 
οποία αποτελεί μέρος ενός ευρύτερου συνόλου οδηγιών) και την οδηγία σχετικά με τη 
διαλειτουργικότητα για τα τρένα υψηλών ταχυτήτων31. 
Ιδιαίτερα σημαντικές είναι οι δραστηριότητες τυποποίησης βάσει εντολής για δημόσιο 
διαγωνισμό, ιδιαίτερα στους "εξαιρούμενους τομείς". Μολονότι η διαλειτουργικότητα δεν 
είναι ο ειδικός σκοπός των εν λόγω δραστηριοτήτων, στην πραγματικότητα οι κοινές 
προδιαγραφές παρέχουν μια σημαντική βάση γι' αυτήν. Οι εντολές (τυποποίηση ή 
προγραμματισμός) υπάρχουν για τους τομείς του νερού, του πετρελαίου (εκμετάλλευση, 
άντληση, μεταφορά), του φυσικού αερίου (εκμετάλλευση, μεταφορά και διανομή), του 
ηλεκτρικού ρεύματος (χαρακτηριστικά, παραγωγή, μεταφορά και διανομή), των 
σιδηροδρόμων, των αερομεταφορών, των λιμενικών υποδομών, των πλωτών οδών και άλλου 
τερματικού εξοπλισμού. 
Οι δραστηριότητες τυποποίησης στον τομέα της τεχνολογίας των πληροφοριών δημιουργούν 
τα απαραίτητα εργαλεία για την ανταλλαγή στοιχείων, για την εισαγωγή νέων μέσων και, κατά 
συνέπεια, για τη διαλειτουργικότητα σε όλους τους τομείς. Παραδείγματα αποτελούν οι 
εργασίες για τις τραπεζικές κάρτες, τους γραμμωτούς κώδικες, την πληροφορική στον τομέα 
30 91/236/ΕΟΚ της 29.04.1991 (ΕΕ L 128 της 23.04.1991) 
31 COM(94) 107 της 15.04.1994 
-20-
της υγείας και τις δραστηριότητες που διεξάγονται από τους CEN - EWOS (European Workshop 
for Open Systems - ευρωπαϊκό εργαστήριο για ανοικτά συστήματα) σχετικά με τα πρωτόκολλα 
επικοινωνίας για την ανταλλαγή στοιχείων κλπ. Τα ευρωπαϊκά πρότυπα που θεσπίσθηκαν με 
βάση ορισμένες οδηγίες της νέας προσέγγισης σχετικά με το βιομηχανικό εξοπλισμό μπορεί να 
έχουν συνέπειες στη διαλειτουργικότητα. 
Επίσης, και εκτός του πεδίου που καλύπτουν οι εντολές, η τυποποίηση αποτελεί σημαντική 
συμβολή στην πραγματοποίηση των δικτύων. Εντούτοις, για διάφορους λόγους, τα βασικά 
στοιχεία για τα δίκτυα μπορεί να παραμείνουν εκτός του πεδίου τυποποίησης. Πρώτον, η 
τυποποίηση είναι μια εθελοντική διαδικασία που βασίζεται στην ομοφωνία και μόνο εάν οι 
παράγοντες της αγοράς κρίνουν ότι έχουν συμφέρον στη θέσπιση και τη χρήση προτύπων θα 
επενδύσουν σ" αυτά. Δεύτερον, όπου υπάρχουν περιβάλλοντα που διέπονται από νομοθετικές 
ρυθμίσεις και ελέγχονται από τις εθνικές ρυθμίσεις, η τυποποίηση μπορεί να λειτουργήσει 
μόνο μέσα σ' αυτά τα όρια, και τέτοια όρια μπορεί να υπάρχουν για ουσιαστικά στοιχεία των 
ευρωπαϊκών δικτύων. Τρίτον, το ιστορικό πλαίσιο των υφιστάμενων εθνικών δικτύων μπορεί 
να καταστήσει την επεξεργασία των ευρωπαϊκών προτύπων πολύπλοκη και χρονοβόρα και 
ίσως δεν αποτελεί εξαίρεση το γεγονός ότι μέχρι τώρα η προστασία των συμφερόντων έχει 
ίσως περιορίσει το χώρο για τυποποίηση. 
Η δημιουργία των ευρωπαϊκών δικτύων επιβάλλει την ανάληψη δράσης από τις δημόσιες 
αρχές προκειμένου να εξασφαλιστεί η θέσπιση κοινών τεχνικών προδιαγραφών. Καθώς θα 
πρέπει να δοθεί έμφαση στις προδιαγραφές που συμφωνούνται από τους ίδιους τους 
παράγοντες της αγοράς, η ευρωπαϊκή τυποποίηση είναι το καταλληλότερο εργαλείο. Θα είναι 
απαραίτητο να αναλυθεί ο βαθμός στον οποίο οι υφιστάμενες δραστηριότητες τυποποίησης, 
που διεξάγονται είτε βάσει εντολής της Επιτροπής είτε με πρωτοβουλία των ίδιων των 
οργανισμών τυποποίησης, συμβάλλουν στην ανάπτυξη των διευρωπαϊκών δικτύων. Στην 
περίπτωση αυτή, θα πρέπει να δοθούν νέες εντολές στους CEN/CENELEC/ETSI για την 
εξέταση του πεδίου και των δυνατοτήτων για τυποποίηση που σχετίζεται με τη 
διαλειτουργικότητα. Η Επιτροπή θα πρέπει να προσπαθήσει να δημιουργήσει χώρο για 
τυποποίηση είτε προτείνοντας, όπου είναι απαραίτητο, ένα συμφωνημένο νομοθετικό πλαίσιο 
σε κοινοτικό επίπεδο, είτε ζητώντας από τα κράτη μέλη, διαπραγματευόμενη τους όρους για 
τις εντολές τυποποίησης, να προβούν στην κατάργηση νομοθετικών ρυθμίσεων προς όφελος 
των δραστηριοτήτων τυποποίησης βάσει εντολών. 
ΙΙ.11 Προστασία των καταναλωτών 
Ακολουθώντας τα προηγούμενα κοινοτικά μέτρα για την προστασία των καταναλωτών, η 
συνθήκη για την Ευρωπαϊκή Ένωση32 εισήγαγε μια ενισχυμένη πολιτική υπέρ των 
καταναλωτών, στοχεύοντας στην επίτευξη υψηλού επιπέδου προστασίας. Η πολιτική αυτή, στο 
βαθμό που απαρτίζεται από μέτρα που βασίζονται στο άρθρο 100Α της συνθήκης σχετικά με 
την επίτευξη της εσωτερικής αγοράς και από ειδικά μέτρα για την υποστήριξη των μέτρων που 
λαμβάνονται από τα κράτη μέλη με σκοπό την προστασία της υγείας, της ασφάλειας, των 
οικονομικών συμφερόντων και της ενημέρωσης των καταναλωτών, διανοίγει ένα νέο τομέα 
της Ευρωπαϊκής Ένωσης στον οποίο υπάρχουν σημαντικές δυνατότητες για τη θέσπιση 
προτύπων τόσο αυτοδικαίως όσο και ως υποστήριξη της νομοθεσίας. 
Τα πρότυπα μπορούν να χρησιμοποιηθούν ως μέσα προστασίας των καταναλωτών - π.χ. 
επιτρέποντας τους κατασκευαστές να παράγουν προϊόντα εναλλάξιμα ή διαλειτουργικά ως 
προς τα προϊόντα άλλων κατασκευαστών ή να προβάλλουν απαιτήσεις όσον αφορά την 
ποιότητα των προϊόντων τους (μολονότι τα πρότυπα δεν μπορούν να αποτελέσουν τη βάση 
για όλες τις δράσεις που αναλαμβάνονται με σκοπό την προστασία των καταναλωτών: σε 
ορισμένα τμήματα αυτού του τομέα πολιτικής απαιτείται σαφώς υποχρεωτική νομοθεσία). Οι 
32 Αρθρο 3σ και άρθρο 129α (Τίτλος XI) 
-21 
δράσεις για την προστασία των καταναλωτών θα πρέπει να βασίζονται στις πραγματικές 
ανάγκες των καταναλωτών και η τυποποίηση έχει την ικανότητα να μειώνει κάθε τάση για 
θέσπιση περιττών νομοθετικών ρυθμίσεων. 
III. Τυποποίηση και έρευνα 
Το ψήφισμα του Συμβουλίου σχετικά με το ρόλο της ευρωπαϊκής τυποποίησης στην 
ευρωπαϊκή οικονομία, που προαναφέρθηκε,33 υπογραμμίζει τη σημασία της ενίσχυσης των 
δεσμών μεταξύ των δραστηριοτήτων έρευνας και ανάπτυξης και της τυποποίησης. Το τέταρτο 
πρόγραμμα πλαίσιο (1994-1998) κοινοτικών δραστηριοτήτων στον τομέα της έρευνας, της 
τεχνολογικής ανάπτυξης και επίδειξης34 ενισχύει την ευρωπαϊκή ερευνητική δραστηριότητα 
στον εν λόγω τομέα περιλαμβάνοντας, στο πλαίσιο των βιομηχανικών τεχνολογιών, ένα ειδικό 
ερευνητικό πρόγραμμα που σχετίζεται με τα πρότυπα, την μέτρηση και τη δοκιμή. Μεταξύ 
άλλων στόχων, το πρόγραμμα αυτό θα καλύψει την έρευνα που απαιτείται για την επιτάχυνση 
της καθιέρωσης των ευρωπαϊκών οδηγιών και προτύπων για την ενίσχυση της ενιαίας αγοράς 
και την πραγματοποίηση άλλων κοινοτικών πολιτικών, ιδιαίτερα δε εκείνων που ασχολούνται 
με την υγεία και την ασφάλεια. 
Αλλα ερευνητικά προγράμματα, π.χ. στον τομέα των τεχνολογιών των πληροφοριών και των 
επικοινωνιών, θα κάνουν σαφή χρήση της τυποποίησης ως συμβολή στην αποτελεσματική 
εισαγωγή των ερευνητικών αποτελεσμάτων στην ευρωπαϊκή αγορά. 
Σε ορισμένους τομείς, ιδιαίτερα στην τεχνολογία των πληροφοριών και τις τηλεπικοινωνίες, 
υπάρχει ήδη κάποια πείρα σχετικά με τη μεταφορά των ερευνητικών αποτελεσμάτων, π.χ. που 
συνδέονται με RACEjo ESPRIT και σχετικά προγράμματα. 
Στο χώρο της τεχνολογίας των πληροφοριών, η εκτεταμένη έρευνα και ανάπτυξη άνοιξε το 
δρόμο για την καθιέρωση προτύπων σε διάφορους τομείς. Παραδείγματα αποτελούν η ανοικτή 
κατανεμημένη επεξεργασία, η συμπίεση των πληροφοριών για τη μετάδοση εικόνων, η 
αρχιτεκτονική ανοικτών εγγράφων, η μεταφορά αρχείων και οι διασυνδέσεις γραφικών Η/Υ. 
Το νέο ειδικό πρόγραμμα για τις τεχνολογίες των πληροφοριών περιλαμβάνει δοκιμαστικά 
συστήματα για την επικύρωση της εφαρμογής των προτεινόμενων προτύπων και περαιτέρω 
έρευνα για την κατάρτιση προτάσεων για τυποποίηση σε άλλους τομείς όπως η αποθήκευση 
και η διαβίβαση πολυμέσων, η αποτελεσματική πρόσβαση των χρηστών στις παγκόσμιες πηγές 
πληροφοριών και η διαλειτουργικότητα των συστημάτων. 
Πάνω από όλα, το νέο ειδικό πρόγραμμα έχει ως στόχο να συμβάλει πλήρως στην παροχή των 
ουσιαστικών τεχνολογικών στοιχείων που απαιτούνται για τη σταδιακή εφαρμογή της 
παγκόσμιας κοινωνίας των πληροφοριών. Σχετικές προ-τυποποιητικές δραστηριότητες θα 
αναληφθούν σύμφωνα με τις αρχές της προαναφερόμενης απόφασης του Συμβουλίου, η οποία 
αναγνωρίζει τον πρωταρχικό χαρακτήρα της παγκόσμιας τυποποίησης και την ανάγκη 
εναρμόνισης των προτύπων έτσι ώστε να εξασφαλιστεί η διαλειτουργικότητα των συστημάτων 
και η ικανότητα για ανταλλαγή πληροφοριών. 
Μπορεί να αναγνωριστεί μια διπλή σύνδεση μεταξύ των προτύπων και της έρευνας. Τα 
πρότυπα μπορούν να συμβάλουν στην αξιοποίηση των ερευνητικών αποτελεσμάτων 
παρουσιάζοντας καινοτόμο τεχνολογία με μορφή κατάλληλη για χρήση από τη βιομηχανία και 
αναγνωρίζοντας κοινές λύσεις για την πρακτική χρήση τέτοιας μορφής έρευνας. Αφετέρου, 
μπορεί οι ίδιοι οι οργανισμοί τυποποίησης να έχουν ανάγκη για έρευνα, π.χ. όταν η 
33 
34 92/C 173/01 της 18.06.1992 (ΕΕ C 173/1 της 9.7.1992) 
Απόφαση του Συμβουλίου και του Κοινοβουλίου αριθ. 110/ΕΚ της 26.04.1994 (ΕΕ 
L 126 της 18.05.94) 
22-
διαδικασία επεξεργασίας των προτύπων εμφανίζει την ανάγκη διεξαγωγής έρευνας 
προκειμένου να εξασφαλιστεί μια υγιής επιστημονική βάση για τα πρότυπα, π.χ. στην 
περίπτωση κατά την οποία πρέπει να τυποποιηθεί μια ιδιότητα αλλά η μέθοδος καθορισμού 
της τιμής της δεν έχει ακόμη πλήρως αναπτυχθεί. 
Παράλληλα, η τυποποίηση έχει την ικανότητα να συνδέει την έρευνα και τη νομοθεσία. Τα 
ισχυρά σημεία της τυποποίησης - ομοφωνία, πείρα στη θέσπιση τεχνικών απαιτήσεων και 
ανοιχτός χαρακτήρας της διαδικασίας - μπορούν να συμβάλουν στην καινοτομία όσον αφορά 
την παραγωγή εγγράφων που να μπορούν να χρησιμοποιηθούν και να είναι διαθέσιμα για τη 
νομοθεσία. Οι δεσμοί μεταξύ τυποποίησης και νομοθεσίας έχουν αναπτυχθεί ικανοποιητικά σε 
ορισμένους τομείς (και η επέκταση τους αποτελεί αντικείμενο εξέτασης σε άλλα σημεία του 
παρόντος εγγράφου) και οι δεσμοί αυτοί ανοίγουν τον δρόμο για τη θέσπιση προτύπων 
βασιζόμενων στην καινοτομία όσον αφορά την εκμετάλλευση της καινοτομίας για τους 
σκοπούς της ευρωπαϊκής νομοθεσίας. 
Οι οργανισμοί τυποποίησης έχουν αναγνωρίσει τη σημασία της έρευνας και δημιούργησαν μια 
ομάδα εργασίας ασχολούμενη με αυτό το θέμα. Η εν λόγω ομάδα έχει προχωρήσει στη 
διαδικασία εξέτασης των αναγκών των οργανισμών τυποποίησης, σε κάθε τομέα ξεχωριστά, 
για την έρευνα που σχετίζεται με τα πρότυπα, και θα καταρτίσει σχετική έκθεση μόλις 
ολοκληρωθούν οι εργασίες διερεύνησης και ανάλυσης. 
Ένας νεοεμφανιζόμενος παράγοντας είναι το γεγονός ότι οι οργανισμοί τυποποίησης 
αναπτύσσουν λεπτομερείς ερευνητικές απαιτήσεις βασιζόμενες στις ανάγκες που ανακύπτουν 
από τις εργασίες θέσπισης προτ\'*πων. Κατά συνέπεια, η προ-τυποποιητική έρευνα θα πρέπει 
να ευθυγραμμιστεί στενά με τις ανάγκες των οργανισμών τυποποίησης προκειμένου να 
αξιοποιηθούν πλήρως τα αποτελέσματα. Έτσι, θα πρέπει να υπάρχει στενή και συνεχής 
συνεργασία μεταξύ όλων των ενδιαφερόμενων μερών - οργανισμών τυποποίησης, ερευνητών 
και νομοθετικών αρχών - για την κατάρτιση προ-τυποποιητικών ερευνητικών προγραμμάτων 
και άμεση καθοδήγηση των δραστηριοτήτων που πραγματοποιούνται στο πλαίσιο τέτοιων 
προγραμμάτων, έτσι ώστε να εξασφαλιστεί η ικανοποίηση των αναγκών των οργανισμών 
τυποποίησης. Έχει ήδη αναγνωριστεί το γεγονός ότι σε ορισμένες περιπτώσεις σημειώθηκαν 
σημαντικές καθυστερήσεις λόγω της απουσίας των κατάλληλων μεθόδων δοκιμής, όταν η 
ανάγκη για έρευνα τυποποίησης υποτιμήθηκε ή, ακόμη, αγνοήθηκε εντελώς. 
Θα πρέπει να διατηρηθεί μια προσεκτική ισορροπία στις σχέσεις μεταξύ των προτύπων και 
της έρευνας. Η τυποποίηση βοηθά τα αποτελέσματα της έρευνας να έλθουν στην αγορά. Αλλά, 
η ανάπτυξη της τεχνολογίας - και, συνεπώς, η ευρωπαϊκή υποστήριξη της τεχνολογίας -
κατευθυνόμενη έρευνα - μπορεί να αποτελέσει αιτία αστάθειας στο τεχνολογικό περιβάλλον, 
εμποδίζοντας την ανάπτυξη των προτύπων, καθώς οι οργανισμοί τυποποίησης περιμένουν τις 
εξελίξεις στο σχετικό τομέα. 
Επιπλέον, η διάσταση της τυποποίησης όσον αφορά την κοινοτική πολιτική έρευνας και 
τεχνολογικής ανάπτυξης αποτελεί σημαντικό στοιχείο της κοινοτικής συμβολής στην 
ανάπτυξη της ευρωπαϊκής τυποποίησης. 
IV. Τυποποίηση σε σχέση με άλλους οργανισμούς σε παγκόσμιο ή ευρωπαϊκό επίπεδο 
Τα πρότυπα είναι τεχνικές προδιαγραφές που διακρίνονται από τους άλλους τύπους 
προδιαγραφών με βάση ορισμένα χαρακτηριστικά. Ειδικότερα, θα πρέπει να θεσπίζονται από 
αναγνωρισμένους οργανισμούς τυποποίησης που αναφέρονται, όσον αφορά την Ένωση, στην 
οδηγία 83/189/ΕΟΚ, να καθιερώνονται με ομοφωνία όλων των ενδιαφερομένων με διαφανείς 
διαδικασίες που θα πλαισιώνονται από δημόσιες διαβουλεύσεις. Πρέπει να είναι διαθέσιμα 
στο ευρύ κοινό και η εφαρμογή τους να είναι εθελοντική. 
23 
Η ευρωπαϊκή τυποποίηση συνδέεται στενά με τη διεθνή τυποποίηση και, ως εκ τούτου είναι 
σημαντικό να λαμβάνεται υπό\1>η η σύνδεση αυτή με τη διεθνή τυποποίηση. 
Ορισμένοι διεθνείς οργανισμοί καταρτίζουν τεχνικές προδιαγραφές που μοιάζουν 
μορφολογικά με τα πρότυπα αλλά δεν είναι επειδή δεν πληρούν όλες τις παραπάνω 
απαιτήσεις. Στο πλαίσιο της παρούσας ανακοίνωσης, είναι σημαντικό να ληφθούν υπόψη και 
οι εν λόγω προδιαγραφές και να αναφερθεί η σχέση τους με την ευρωπαϊκή τυποποίηση. Οι 
προδιαγραφές που θεσπίζονται από αυτούς τους οργανισμούς πράγματι δεν μπορούν να 
θεωρηθούν πρότυπα και δεν παράγουν αποτελέσματα στις περιπτώσεις κατά τις οποίες η 
κοινοτική νομοθεσία αναφέρεται στα πρότυπα. 
Παρομοίως, όπου οι κοινοτικές πολιτικές έχουν σημαντική σχέση με τις δραστηριότητες 
αυτών των οργανισμών, η κοινοτική δράση θα πρέπει να λαμβάνει υπόψη τις εν λόγω 
δραστηριότητες προκειμένου να αποφεΐ)γονται αντιπαραθέσεις μεταξύ των προδιαγραφών, 
περιττές ή αλληλεπικαλυπτόμενες εργασίες και ακούσια δημιουργία νομοθετικών ή άλλων 
φραγμών στο εμπόριο σε περιπτώσεις κατά τις οποίες ο διεθνής ή ευρωπαϊκός οργανισμός 
έχει νομοθετική αρμοδιότητα στο συγκεκριμένο τομέα του. 
IV.1 Διεθνείς οργανισμοί τυποποίησης 
Οι διεθνείς οργανισμοί τυποποίησης ISO και IEC έχουν στενή εργασιακή σχέση με τους 
αντίστοιχους ευρωπαϊκούς οργανισμούς. 
Οι συμφωνίες μεταξύ των παγκόσμιων και των ευρωπαϊκών οργανισμών επιτρέπουν τη 
μεταφορά εργασιών μεταξύ της διεθνούς και της ευρωπαϊκής τυποποίησης και προς τις δύο 
κατευθύνσεις. Η μεταφορά των διεθνών εργασιών στο ευρωπαϊκό επίπεδο είναι σημαντική 
δεδομένου ότι βελτιώνει την αποτελεσματικότητα μέσω της αποφυγής της αλληλεπικάλυψης 
των εργασιών, αποφεύγει την ανάπτυξη των ευρωπαϊκών λύσεων που διαφέρουν από εκείνες 
που είναι αποδεκτές σε ευρύτερο επίπεδο και εξασφαλίζει το γεγονός ότι η παγκόσμιες λύσεις 
εφαρμόζονται ομοιόμορφα σε ολόκληρη την Ευρώπη. 
Στην πράξη, η CENELEC χρησιμοποιεί τα διεθνή πρότυπα που καταρτίζονται από τον 
αντίστοιχο διεθνή οργανισμό, τον IEC, σαν κανονική βάση για τις εργασίες του. Παρομοίως, η 
CENELEC ελέγχει, κατά γενικό κανόνα, αν οι δραστηριότητες βάσει εντολής μπορούν να 
μεταφερθούν σε διεθνές επίπεδο. 
Η CEN λαμβάνει υπόψη τις διεθνείς εργασίες του ISO και μπορεί, με βάση τους όρους της 
συμφωνίας μεταξύ των δύο οργανισμών, να κάνει χρήση των προτύπων του ISO ως βάση για 
τα ευρωπαϊκά πρότυπα. Σε τομείς όπου θεωρείται σκόπιμο, η διαδικασία μπορεί να λειτουργεί 
και κατά την αντίθετη έννοια, δηλαδή εργασίες που πραγματοποιούνται αρχικά στο 
ευρωπαϊκό επίπεδο μπορούν να μεταφέρονται στο επίπεδο του ISO. 
Τα διεθνή πρότυπα απαιτούν ευρύτερη συναίνεση από τα ευρωπαϊκά και, συνεπώς, τα σχετικά 
πλεονεκτήματα της ευρωπαϊκής και της διεθνούς τυποποίησης πρέπει να συγκριθούν με 
προσοχή. Η Επιτροπή υποστηρίζει πλήρως τη μεταφορά των εργασιών της ευρωπαϊκής 
τυποποίησης στο παγκόσμιο επίπεδο. Ωστόσο, αναμένεται ότι τα τελικά διεθνή πρότυπα θα 
είναι υψηλής ποιότητας, θα θεσπίζονται την κατάλληλη στιγμή και θα χρησιμοποιούνται τόσο 
εκτός όσο και εντός Ευρώπης. Τέλος, ο ευρωπαϊκός οργανισμός θα διατηρεί την ευθύνη του 
έναντι της Ένωσης. 
Παραδείγματα τέτοιας στενής συνεργασίας σε τομείς που καλύπτονται από εντολές αποτελούν 
ο τομέας των σκαφών αναψυχής, της οικοδιαχείρισης, καθώς και ο τομέας της άντλησης, 
παραγωγής και διανομής πετρελαίου και φυσικού αερίου. 
-24-
IV.2 Περιφερειακοί και διεθνείς οργανισμοί με τομεακή αρμοδιότητα 
Πολλοί δημόσιοι οργανισμοί σε διεθνές και ευρωπαϊκό επίπεδο έχουν ειδικές τεχνικές 
ανάγκες που σχετίζονται με τους ιδιαίτερους τομείς λειτουργίας τους και καταρτίζουν 
τεχνικές προδιαγραφές για να υποστηρίξουν τους ειδικούς στόχους τους. Παράδειγμα 
αποτελεί το NATO, το οποίο υποχρεούται να συντονίζει τις προμήθειες όλων των ειδών και το 
οποίο καταρτίζει τεχνικές προδιαγραφές που χρησιμοποιούν οι ένοπλες δυνάμεις όλων των 
κρατών μελών του. 
Ορισμένοι οργανισμοί σε ευρωπαϊκό και διεθνές επίπεδο, αλλά εκτός του πλαισίου της 
Κοινότητας, μπορεί να είναι υπεύθυνοι για τη θέσπιση νομοθετικών ρυθμίσεων ή την 
κατάρτιση τεχνικών προδιαγραφών στους τομείς της αρμοδιότητας τους, για παράδειγμα: ο 
Ευρωπαϊκός Οργανισμός για την Ασφάλεια της Αεροπλοΐας (Eurocontol). Θα πρέπει επίσης να 
αναφερθεί σ' αυτό το πλαίσιο η Διεθνής Ένωση Τηλεπικοινωνιών (ITU). Αυτή είναι ένας 
οργανισμός υπό την αιγίδα των Ηνωμένων Εθνών, ο οποίος καταρτίζει τεχνικές 
προδιαγραφές στον τομέα των τηλεπικοινωνιών, συμπεριλαμβανομένων των ραδιοφωνικών 
επικοινωνιών. Στον τομέα των τηλεπικοινωνιών, οι προδιαγραφές που θεσπίζονται από την 
ITU (συστάσεις) καλύπτουν, γενικά, τον τεχνικό τομέα που αντιστοιχεί σε εκείνον που 
καλύπτεται σε ευρωπαϊκό επίπεδο από το ETSI. 
NATO 
Ο Οργανισμός Βορειοατλαντικού Συμφώνου (NATO) καταρτίζει τεχνικές προδιαγραφές 
(επονομαζόμενες συμφωνίες τυποποίησης ή STANAG) για τον εξοπλισμό που χρησιμοποιείται 
από τις ένοπλες δυνάμεις και τους σχετικούς φορείς των κρατών μελών του. Αυτό έχει 
συνέπειες στην πολιτική για τις δημόσιες συμβάσεις δεδομένου ότι, μολονότι το άρθρο 223(β) 
της Συνθήκης ΕΚ ορίζει ότι τα κράτη μέλη της ΕΚ μπορούν να λαμβάνουν μέτρα για την 
προστασία ουσιωδών συμφερόντων της ασφαλείας τους που αφορούν την παραγωγή ή 
εμπορία όπλων, πυρομαχικών και πολεμικού υλικού, προβλέπεται επίσης ότι τα μέτρα αυτά 
δεν πρέπει να αλλοιώνουν τους όρους του ανταγωνισμού εντός της Κοινής Αγοράς σχετικά με 
τα προϊόντα που δεν προορίζονται για στρατιωτικούς ειδικά σκοπούς. Οι συνέπειες της 
τελευταίας διάταξης είναι ότι η κοινοτική νομοθεσία για τις δημόσιες συμβάσεις εφαρμόζεται 
στην περίπτωση της προμήθειας προϊόντων απο φορείς εθνικής άμυνας όσον αφορά 
οποιαδήποτε προϊόντα εκτός από εκείνα που προορίζονται για στρατιωτική ειδικά εφαρμογή. 
Ως πρώτο βήμα, η Επιτροπή εξέδωσε εντολή προς τη CEN, τη CENELEC και το ETSI για την 
κατάρτιση προγράμματος προτύπων, σε συνεργασία με το NATO, σχετικά με την αγορά και τη 
διοικητική υποστήριξη με τη βοήθεια ηλεκτρονικού υπολογιστή (CALS), δηλαδή ένα σύστημα 
αγοράς και παροχής υλικών στις δυνάμεις του NATO και άλλους φορείς με τη βοήθεια 
ηλεκτρονικού υπολογιστή. Αναμένεται ότι η επεξεργασία των κατάλληλων ευρωπαϊκών 
προτύπων θα ενσωματώσει το CALS στο ευρωπαϊκό σύστημα τυποποίησης, πράγμα που θα 
επιφέρει θετικά αποτελέσματα όχι μόνο στον τομέα των προμηθειών αλλά και στην ευρωπαϊκή 
βιομηχανία. To NATO συγκροτεί ένα γραφείο που θα ασχολείται με θέματα τεχνικών 
προτύπων και εξετάζεται περαιτέρω συνεργασία με τις τεχνικές δραστηριότητες του NATO. 
Η βιομηχανία συνεργάζεται ενεργά, με δικό της ενδιαφέρον, για την ανάπτυξη του CALS. Στο 
ευρωπαϊκό επίπεδο, οι βιομήχανοι ανταποκρίθηκαν στην πρόκληση δημιουργώντας μια 
ευρωπαϊκή βιομηχανική ομάδα CALS (EUCIG) η οποία συγκεντρώνει όλους τους 
25 
βιομηχανικούς φορείς που ενδιαφέρονται για τη διαδικασία προμηθειών με τη βοήθεια Η/Υ. Η 
εν λόγω ομάδα συμμετέχει ενεργά στον προγραμματισμό. 
CEPT 
Μέχρι τη δημιουργία του ETSI, η Διάσκεψη των Ευρωπαϊκών Διοικήσεων Ταχυδρομείων και 
Τηλεπικοινωνιών (CEPT) ήταν υπεύθυνη για την επεξεργασία των συστάσεων που καθόριζαν 
τις τεχνικές απαιτήσεις στον τομέα των τηλεπικοινωνιών. Η εργασία αυτή μετετράπη σε 
τυποποίηση στο πλαίσιο του ETSI. Η CEPT έγινε τώρα ένας οργανισμός αποτελούμενος από 
νομοθετικούς οργανισμούς στον τομέα των ταχυδρομείων και των τηλεπικοινωνιών σε πολλά 
ευρωπαϊκά κράτη (που δεν περιορίζονται στην Κοινότητα και στις χώρες της ΕΖΕΣ). Η CEPT 
έχει σημαντικές αρμοδιότητες στον τομέα της νομοθεσίας σχετικά με τις ραδιοσυχνότητες 
μέσω της Ευρωπαϊκής Επιτροπής Ραδιοεπικοινωνιών, η οποία αποτελεί υποομάδα της CEPT. 
Eurocontrol 
Ο Eurocontrol καταρτίζει τεχνικές προδιαγραφές ("πρότυπα Eurocontrol") για έγκριση από τις 
αεροπορικές αρχές των κρατών μελών του (και πάλι, τα κράτη αυτά διαφέρουν από τα κράτη 
μέλη της Κοινότητας) όσον αφορά τον εξοπλισμό και τις διαδικασίες για τον έλεγχο της 
εναέριας κυκλοφορίας. Υπάρχει μια οδηγία σχετικά με τον καθορισμό και τη χρήση συμβατών 
προδιαγραφών για την προμήθεια εξοπλισμού και συστημάτων διαχείρισης της εναέριας 
κυκλοφορίας 35, η οποία καταρτίστηκε στο πλαίσιο της κοινοτικής πολιτικής μεταφορών, 
ιδιαίτερα δε της πολιτικής για την εναρμόνιση και την ολοκλήρωση του ελέγχου της εναέριας 
κυκλοφορίας με σκοπό την αποσυμφόρηση των αερομεταφορών. Η οδηγία αυτή καλεί την 
Επιτροπή να αναγνωρίσει τα "πρότυπα Eurocontrol" ως υποχρεωτικά στο πλαίσιο της 
κοινοτικής νομοθεσίας (θα πρέπει να σημειωθεί ότι τα "πρότυπα Eurocontrol", παρά το όνομα 
τους, είναι τεχνικές προδιαγραφές και όχι πρότυπα, δεδομένου ότι δεν θεσπίζονται με 
ομοφωνία και έχουν υποχρεωτική και όχι εθελοντική εφαρμογή). 
Η οδηγία επιτρέπει στην Επιτροπή να δώσει εντολές τυποποίησης στους ευρωπαϊκούς 
οργανισμούς τυποποίησης προκειμένου να συμπληρωθεί η διαδικασία της εφαρμογής των 
προτύπων Eurocontrol. Ως πρώτο βήμα, δόθηκε εντολή στη CEN, τη CENELEC και το ETSI 
σχετικά με την κατάρτιση προγράμματος προτύπων στον εν λόγω τομέα σε στενή συνεργασίας 
με τον Eurocontrol. Με την ενεργή συμμετοχή του Eurocontrol, η δραστηριότητα αυτή βοηθά 
στον καθορισμό των σχετικών τομέων αρμοδιότητας του Eurocontrol και των οργανισμών 
τυποποίησης προκειμένου να αναπτυχθεί η απαραίτητη υποδομή για τη βέλτιστη χρήση των 
πηγών σ' αυτό τον τομέα. Τα τελικά πρότυπα θα βοηθούν στη συμπλήρωση των προδιαγραφών 
που καταρτίζει ο Eurocontrol, προκειμένου να δημιουργηθεί ένα πλήρες τεχνικό πλαίσιο για 
τον έλεγχο της εναέριας κυκλοφορίας σε ευρωπαϊκό επίπεδο. 
Αλλοι οργανισμοί 
Μπορούν να δοθούν ακόμη μερικά παραδείγματα (ο κατάλογος δεν είναι εξαντλητικός). Η 
οικονομική επιτροπή των Ηνωμένων Εθνών για την Ευρώπη (UNECE) θεσπίζει κανόνες για 
τις χερσαίες μεταφορές, οι οποίοι θα έχουν συνέπειες στη μελλοντική κοινοτική πολιτική 
μεταφορών. Παρομοίως, η κοινοτική νομοθεσία στο θαλάσσιο τομέα θα πρέπει να λάβει 
υπόψη τους κανόνες που θεσπίζουν ο Διεθνής Οργανισμός Θαλάσσης (ΙΜΟ) και, επίσης στον 
35 93/65/ΕΟΚ της 19ης Ιουλίου 1993 
-26 
ίδιο τομέα, η διεθνώς αναγνωρισμένες εταιρείες θαλάσσιας ταξινόμησης. Υπάρχουν επίσης 
νομοθετικά σώματα για τις αερομεταφορές σε παγκόσμιο επίπεδο (ICAO). 
V. Συμπεράσματα 
Η τυποποίηση αποτελεί σημαντικό παράγονται νομοθετικής αυτορρύθμισης, η οποία, λόγω 
του ειδικού καθεστώτος της, θα πρέπει να υποστηρίζεται πλήρως από τις δημόσιες αρχές. Έχει 
επίσης την ικανότητα να είναι ένα αποτελεσματικό, γρήγορο γενικώς αποδεκτό και εύχρηστο 
συμπλήρωμα της νομοθεσίας και, μερικές φορές, ένα αποτελεσματικό υποκατάστατο της 
υποχρεωτικής νομοθεσίας. Η ποσότητα των ευρωπαϊκών προτύπων αυξήθηκε σημαντικά τα 
τελευταία χρόνια και επέτρεψε την καθιέρωση του ιδιαίτερου ρόλου της ευρωπαϊκής 
τυποποίησης. 
Σε συμφωνία με το ψήφισμα του Συμβουλίου που προαναφέρθηκε, η χρήση της τυποποίησης 
θα πρέπει να ενθαρρύνεται και, όπου κρίνεται σκόπιμο, θα πρέπει να χρησιμοποιείται η αρχή 
της αναφοράς στα ευρωπαϊκά πρότυπα στη νομοθεσία της Ένωσης. Αυτοί οι στόχοι πολιτικής 
θα πρέπει να εφαρμόζονται λαμβάνοντας υπόψη τις δυνατότητες και τα όρια της τυποποίησης 
για την οποία γίνεται λόγος στην παρούσα ανακοίνωση. Όπου αντιμετωπίζεται θέμα 
τυποποίησης, θα πρέπει να πληρούνται ορισμένοι όροι πού σχετίζονται με τα ακόλουθα 
θέματα: 
(i) αποτελεσματικότητα: οι ευρωπαϊκοί οργανισμοί τυποποίησης πρέπει να είναι ικανοί 
να αντεπεξέρχονται στη ζήτηση για ευρωπαϊκά πρότυπα από πλευράς βιομηχανίας και 
άλλων αρχών. Αυτό σημαίνει ότι θα πρέπει να καταρτίζουν πρότυπα που θα 
ικανοποιούν τις απαιτήσεις όσον αφορά την ουσία και τα χρονοδιαγράμματα για τη 
θέσπιση τους. Στο στρατηγικό πρόγραμμα, η Επιτροπή ανακοίνωσε ανασκόπηση του 
πως μπορεί να χρηματοδοτηθεί μεσοπρόθεσμα η ευρωπαϊκή τυποποίηση και θα λάβει 
ως βάση την υποδομή που απαιτείται για την ικανοποίηση των απαιτήσεων της 
αναμενόμενης ζήτησης για πρότυπα τόσο από πλευράς βιομηχανίας όσο και από 
πλευράς δημόσιων αρχών. 
(ii) ευρωπαϊκή διάσταση: η ευρωπαϊκή διάσταση των δραστηριοτήτων που διεξάγονται 
από τους ευρωπαϊκούς οργανισμούς τυποποίησης και η προστιθέμενη αξία τους θα 
χάνονταν σε περίπτωση άρνησης της ευρωπαϊκής καταγωγής τους σε εθνικό επίπεδο. 
Αυτό συνεπάγεται την ομοιόμορφη, σαφώς εμφανή αναγνώριση του ευρωπαϊκού 
χαρακτήρα των προτύπων καθώς μεταφέρονται στο εθνικό επίπεδο και την 
πραγματική ευρωπαϊκή επισήμανση πιστότητας προς τα ευρωπαϊκά πρότυπα. 
(iii) αποδεκτικότητα: η ευρωπαϊκή τυποποίηση πρέπει να είναι πλήρως και ανεπιφύλακτα 
αποδεκτή ως μέσο κοινοτικής πολιτικής. Αυτό συνεπάγεται πλήρη διαφάνεια στις 
συνεχιζόμενες δραστηριότητες, ε\>κολη πρόσβαση στα ευρωπαϊκά πρότυπα και πλήρη 
πρόσβαση των ενδιαφερομένων στη διαδικασία τυποποίησης. 
(iv) ανάγκη: θα πρέπει να υπάρχει συνεχής αξιολόγηση της ανάγκης για ευρωπαϊκά 
πρότυπα σε συγκεκριμένους τομείς και η ίδια η διαδικασία θέσπισης προτύπων θα 
πρέπει να γίνεται όλο και πιο διαφανής και αντικειμενική. Θα πρέπει να καθιερωθούν 
εργασιακοί δεσμοί με τις επιχειρηματικές οργανώσεις με σκοπό την κατανόηση των 
ανησυχιών και των στόχων τους όσον αφορά την πολιτική τυποποίησης στην Ένωση. 
(ν) τεγνική καταλληλότητα: τα πρότυπα θα πρέπει να υποστηρίζουν την ολοκλήρωση της 
αγοράς, αλλά δεν θα πρέπει να αποτελούν εμπόδιο στην καινοτομία. Η τυποποίηση δεν 
πρέπει να περιορίζει την ανάπτυξη καινοτόμων προϊόντων οριοθετώντας με 
υπερβολικές λεπτομέρειες την τεχνική λύση που θα πρέπει να υιοθετείται για 
-27 
συγκεκριμένα προϊόντα, αλλά, αντίθετα, θα πρέπει, όταν είναι δυνατόν, να βασίζεται 
σε μεθόδους δοκιμής και σε προδιαγραφές απόδοσης. 
Η Επιτροπή αναγνωρίζει ότι οι ευρωπαϊκοί οργανισμοί τυποποίησης έχουν θεσπίσει 
σημαντικά μέτρα για την ικανοποίηση των απαιτήσεων αυτών. Έχουν γίνει σημαντικές 
βελτιώσεις και εφαρμόζονται συνεχώς νέα μέτρα. σημαντικές 
Ωστόσο, η ανάγκη τέτοιας δράσης παραμένει σημαντική για το μέλλον και η περαιτέρω 
βελτίωση της ευρωπαϊκής τυποποίησης, ως υποστήριξη της πολιτικής της Ευρωπαϊκής 
Ενωσης, πρέπει να βασίζεται σε στενή συνεργασία και διάλογο μεταξύ των ευρωπαϊκών 
άρχων και των οργανισμών τυποποίησης, σε πνεύμα εταιρικής σχέσης. 
Για την Επιτροπή, αυτό σημαίνει την ανάγκη 
να εξεταστούν τομείς στους οποίους η τυποποίηση μπορεί να συμβάλει στην ανάπτυξη 
της επικουρικότητας μέσω της αντικατάστασης της υποχρεωτικής νομοθεσίας από 
εθελοντικά εργαλεία· 
να εξασφαλιστεί ότι οι νομοθετικές προτάσεις θα λαμβάνουν υπόψη τα πλεονεκτήματα 
που προσφέρει η εκτεταμένη χρήση της τυποποίησης, προκειμένου να μειωθεί ο φόρτος 
της νομοθετικής ρύθμισης, να βελτιωθεί η οικονομία όσον αφορά την χρήση των πηγών 
και, κυρίως, να επιτευχθεί η συνοχή και η συμμόρφωση με τις συστάσεις της έκθεσης 
Sutherland· 
να καθιερωθούν εργασιακοί δεσμοί με τους οργανισμούς τυποποίησης το νωρίτερο 
δυνατόν σε νέους τομείς πολιτικής. Σ' αυτό το πλαίσιο, θα πρέπει να ενθαρρυνθεί η 
προσέγγιση, σε δύο στάδια, των εντολών προγραμματισμού που ακολουθούνται από 
εντολές τυποποίησης· 
να αντιμετωπιστούν οι ευρωπαϊκοί οργανισμοί τυποποίησης ως συστατικά μέρη ενός 
ενιαίου συστήματος, στο οποίο τα ξεχωριστά αυτά συστατικά μέρη θα λαμβάνουν όλα 
τα απαραίτητα μέτρα για την οργάνωση του άριστου καταμερισμού της εργασίας, 
δίνοντας κοινές εντολές και ζητώντας κοινές θέσεις σε απάντηση αυτών των εντολών· 
να δοθεί η κατάλληλη ευελιξία στους οργανισμούς τυποποίησης προκειμένου να 
εκπληρώσουν, δεδομένου του εθελοντικού χαρακτήρα της διαδικασίας, τις 
υποχρεώσεις τους, δίνοντας ανοικτές εντολές με βάση τις οποίες οι οργανισμοί 
τυποποίησης θα καθορίζουν, στο πλαίσιο των αρμοδιοτήτων και ευθυνών τους, το 
πρόγραμμα τυποποίησης που απαιτείται για την ικανοποίηση των απαιτήσεων της 
εντολής· 
να αναγνωριστεί η σημασία της πραγματοποίησης της απαραίτητης τυποποιητικής 
έρευνας κατά τη διάρκεια της διαδικασίας θέσπισης των ατομικών προγραμμάτων 
τυποποίησης· 
να υπογραμμιστεί και, κατόπιν, να προβληθεί η σημασία της προώθησης και της 
χρήσης των προτύπων, δημιουργώντας έτσι κίνητρα για συμμετοχή στη διαδικασία 
τυποποίησης και, ιδίως, να υπογραμμιστεί και να προβληθεί η χρήση των προτύπων 
για την υποστήριξη της βελτίωσης της ποιότητας· 
να προσδιοριστούν οι προτεραιότητες της σε περιπτώσεις κατά τις οποίες η χρήση της 
τυποποίησης προϋποθέτει την συμβιβαστική πρόοδο σε υφιστάμενους τομείς ή την 
υπερφόρτωση του συστήματος· 
28 
να εξεταστεί πως μπορούν να ληφθούν υπόι|)η οι ιδιαίτερες ανησυχίες των MME στις 
πρόσφατα ανακοινωθείσες προτάσεις για ένα ολοκληρωμένο πρόγραμμα υπέρ των 
MME και της βιοτεχνίας και στις χρηματοδοτικές πρωτοβουλίες στο πλαίσιο των 
διαρθρωτικών ταμείων. 
Αφετέρου, οι οργανισμοί τυποποίησης θα πρέπει 
να γνωρίζουν τη νέα διάσταση της τυποποίησης που πραγματοποιείται για την 
υποστήριξη της πολιτικής της Ένωσης. Σε αντίθεση με την τυποποίηση που 
αποφασίστηκε με πρωτοβουλία των οικονομικών φορέων, κατά την οποία τα ατομικά 
πρότυπα καταρτίζονται κατά τρόπο ώστε να ικανοποιούν συγκεκριμένες ανάγκες ή 
εντολές, θα αναθέτουν την επεξεργασία συνεκτικών προγραμμάτων τυποποίησης που 
θα καλύπτουν ευρείς τομείς. Αυτό συνεπάγεται την κατανόηση και τη γνώση του 
πολιτικού και του νομικού πλαισίου, προγραμματισμού, καθορισμού προτεραιοτήτων, 
σωστής και προσεκτικής διαχείρισης των προγραμμάτων και βούλησης προσαρμογής 
σε αυτού του είδους τις απαιτήσεις· 
να αναπτύσσουν, όπου είναι δυνατόν, πρότυπα που θα βασίζονται στα χαρακτηριστικά 
της απόδοσης και στις μεθόδους δοκιμής παρά σε ιδιαίτερες τεχνικές προδιαγραφές 
για προϊόντα, και να είναι έτοιμοι να καταρτίσουν πρότυπα, όπως πρότυπα απόδοσης, 
μεθόδους δοκιμής, διαδικασίες και καινοτόμα πρότυπα σε τομείς όπως τα συστήματα 
ποιότητας, τα οποία διαφοροποιούνται από τα παραδοσιακά πρότυπα προϊόντων, 
δεδομένου ότι τα τελευταία οδηγούν στη συνέχιση της παλιάς προσέγγισης όπως η 
εναρμόνιση στο επίπεδο της τυποποίησης· 
να παρέχουν πλήρη διαφάνεια όσον αφορά την πρόοδο που σημειώνεται στους τομείς 
για τους οποίους έχουν δοθεί εντολές και συστηματική παρακολούθηση των 
καθυστερήσεων και των αιτιών τους· 
να προάγουν την ιδέα της ευρωπαϊκής τυποποίησης μεταξύ των οικονομικών 
παραγόντων και άλλων υφιστάμενων ή ενδεχόμενων χρηστών 
όταν λαμβάνουν εντολές από την Επιτροπή και καταρτίζουν προγράμματα 
τυποποίησης, να λαμβάνουν υπό\|>η, στα αρχικά στάδια, την απαραίτητη τυποποιητική 
έρευνα που θα πρέπει να αvαληq>θεί, πράγμα που θα φαίνεται στο σχεδιασμό του 
προγράμματος, και να αναπτύσσουν κατάλληλες διαδικασίες για τη σχετική ενημέρωση 
των αναγκών και των προτεραιοτήτων της τυποποιητικής έρευνας· 
να αναλαμβάνουν κατάλληλη δράση για τη βελτίωση της συμμετοχής των 
αντιπροσώπων στη διαδικασία επεξεργασίας των προτύπων έτσι ώστε να 
αντικατοπτρίζονται καλύτερα οι ανάγκες των νομικών συμφερόντων, όπως των 
καταναλωτών, των εμπορικών ενώσεων και άλλων ομάδων που ασχολούνται με την 
ασφάλεια των εργαζομένων, καθώς και των αντιπροσώπων των περιβαλλοντικών 
ομάδων. 
Η βιομηχανία θα πρέπει να αναθεωρήσει τη φύση της συμμετοχής της στις δραστηριότητες 
τυποποίησης και, ιδιαίτερα, θα πρέπει να εξασφαλίσει το γεγονός ότι οι εκπρόσωποι της θα 
ανταποκρίνονται στη σπουδαιότητα του έργου. 
Σ' αυτή τη βάση, η Επιτροπή, σε στενή συνεργασία με τα κράτη μέλη στο πλαίσιο της οδηγίας 
83/189/ΕΟΚ και κατόπιν διαβουλεύσεων με τους ευρωπαϊκούς οργανισμούς τυποποίησης, θα 
29 
εξετάσει την έκδοση περαιτέρω εντολών για τους προαναφερόμενους τομείς στο πλαίσιο της 
ανάπτυξης των ευρωπαϊκών προτύπων. 
Η Επιτροπή καλεί το Συμβούλιο και το Κοινοβούλιο να σημειώσουν τις πληροφορίες που 
περιλαμβάνονται στην παρούσα ανακοίνωση και να υποστηρίξουν τις κατευθύνσεις της. 
30-
ISSN 0254-1483 
COM(95) 412 τελικό 
ΕΓΓΡΑΦΑ 
GR οι ίο 
Αριθ. καταλόγου : CB-CO-95-455-GR-C 
ISBN 92-77-93001-2 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο 
34